
转讜住驻讜转




	诪转谞讬' 讗讬讝讛讜 谞砖讱. 诪讗讛 讘讚谞拽讗 驻专砖''讬 . 拽' 驻专讜讟讜转 讘诪注讛 砖讛讜讗 砖转讜转 讚讬谞专 讜拽砖讛 讛讬讗讱 讛讜讝诇讜 讛驻专讜讟讜' 讻诇 讻讱 讚讘砖注专 讘讬谞讜谞讬 讗讬谉 讻讬 讗诐 砖谞讬诐 讜砖诇砖讬诐 讘诪注讛 讜诪注讛 砖谞讬 驻讜谞讚讬讜谉 驻讜谞讚讬讜谉 讘' 讗讬住专讬诐 讗讬住专 讞' 驻专讜讟讜转 讛讬讬谞讜 诇''讘 驻专讜讟讜转 讜谞专讗讛 讻驻讬专讜砖 专讬讘''谉 讚驻讬专砖 拽' 诪注讜转 讘砖转讜转 诪谞讛 砖讛讜讗 讗专讘注 住诇注讬诐 讜讗专讘注 诪注讜转 讗''谞 拽' 讗讬住专讬诐 讘砖转讜转 讚讬谞专 讝讛讘 砖讛讜讗 讗专讘注 讚讬谞专讬 讻住祝 讜诪注讛: 诇诪讛 讞诇拽诐 讛讻转讜讘 诇注讘讜专 注诇讬讜 讘砖谞讬 诇讗讜讬谉. 讜讗''转 讜诇诪讛 砖讬谞讛 讘诇砖讜谉 诇讻转讜讘 讻住驻讱 诇讗 转转谉 讘谞砖讱 讜讘谞砖讱 诇讗 转转谉 讗讻诇讱 讜讬砖 诇讜诪专 讻讬讜谉 砖讛讜爪专讱 砖谞讬 诇讗讜讬谉 讗讜专讞讗 讚拽专讗 诇讻转讜讘 诇砖讜谉 诪砖讜谞讛 砖讛讜讗 谞讗讛 讬讜转专: 谞砖讱 讘讗讜讻诇 诪谞讬谉. 讜讗诐 转讗诪专 转讞讬诇讛 讛讜讛 诇讬讛 诇诪讚专砖 专讬讘讬转 讘讻住祝 讚诪驻讬拽 诇讬讛 诪谞砖讱 讻住祝 讛讻转讜讘 讘专讬砖讗 讜讬砖 诇讜诪专 诪砖讜诐 讚谞砖讱 讗讜讻诇 讻转讬讘 讘讛讚讬讗 讜专讬讘讬转 讻住祝 诇讗 谞驻讬拽 讗诇讗 讘讗诐 讗讬谞讜 注谞讬谉




专诪讘"谉

驻专拽 讛'



诪注讬拽专讗 讛讜讜 拽讬诪讬谉 诪讗讛 讘讚谞拽讗, 驻专砖"讬 讝"诇 诪讗讛 驻专讜讟讜转 讘诪注讛 讻住祝 砖讛讜讗 砖转讜转 讛讚讬谞专 讜讗注"驻 砖讗讬谉 讛讚讬谞专 砖讜讛 讗诇讗 拽爪"讘 驻专讜讟讜转 讜诪讗讛 驻专讜讟讜转 诇注讜诇诐 砖讜讜转 讬讜转专 诪讞爪讬 讚讬谞专 诇讗 讛拽驻讬讚讛 讛讛诇讻讛 讘讻讗谉 砖讗讬谉 注讻砖讬讜 注讬拽专 讚讬谞谞讜 讘讞砖讘讜谉 讛驻专讜讟讜转 讜讛讚讬谞专讬谉, 讜诇驻讬讻讱 讗诪专讜 讚谞拽讗 砖讛讜讗 诪注讛 讻住祝 砖讛讬讜 专讙讬诇讬谉 讘讜 诪驻谞讬 砖讛讜讗 诪讟讘注 讙讚讜诇 砖讘讻住祝 诇诪讟讛 诪谉 讛讚讬谞专.
讜注讜讚 诪驻专砖讬诐 讚谞拽讗 砖转讜转 讛住诇注 讚讛讜讗 讗专讘注 诪注讬谉 讜讛讜讗 砖讜讛 拽讻"讞 驻专讜讟讜转 讜转驻住讛 诇讛 讛讛诇讻讛 诪讗讛 讜注砖专讬谉 讗讬 谞诪讬 诪讗讛 讚诪讬诐 拽专讜讘讬谉 诇砖讜讜讬 讘讬谞讜谞讬 讜诇讗 拽驻讬讚 诪诪砖 诇诪讬讚拽 讘讚诪讬讛讜 讜诇讘住讜祝 拽诪讜 诇讛讜 诪讗讛 讜注砖专讬谉 讘讚谞拽讗 谞砖讱 讗讬讻讗 讚拽讗 谞讻讬转 诇讬讛 驻讬' 讚拽住"讚 讻讘谞砖讱 讗讝诇讬谞谉 讘转专 诪注讬拽专讗 砖诪砖注讛 砖讛诇讜讛讜 谞砖讻讜 讜讞住专讜 诪诪讜谉 讜转专讘讬转 诇讬讻讗 砖讗讬谉 诇砖讜谉 转专讘讬转 讗诇讗 砖诪专讘讛 诪诪讜谞讜 讜讝讛 诇讗 讬转专讘讛 诪诪讜谞讜 讚讚谞拽讗 讗讜讝驻讬讛 讜讚谞拽讗 砖拽讬诇 诪讬谞讬讛 砖讛驻专讜讟讜转 驻讬专讗 讛诐, 讜讗讬谞讛讜 讚讬拽讬专讬 讜讝讬诇讬 讜讻住驻讗 讟讘注讗 住讜祝 住讜祝 讗讬 讘转专 诪注讬拽专讗 讗讝诇转 讛讗 讗讬讻讗 谞砖讱 讜讛讗 讗讬讻讗 转专讘讬转 砖讻砖诐 砖讗转讛 讗讜诪专 砖诪砖注讛 砖讛诇讜讜讛讜 谞砖讻讜 讜讞住专讜 诪诪讜谉 讗"讻 讗祝 诪诪讜谞讜 谞转专讘讛, 讜讻谉 讗讬 诪注讬拽专讗 讗讜讝驻讬讛 诪讗讛 讘诪讗讛 讜诪注讬拽专讗 讛讜讜 拽讬讬诪讬 诪讗讛 讘讚谞拽讗 讜诇讘住讜祝 讛讜讜 拽讬诪讬 诇讬讛 诪讗讛 讘讞诪砖讗 讜讻讜' 讜转讬驻讜拽 讗讚注转讱 讚讛讗 专讘讬转 讚讗讜专讬转讗 讛讬讗 诪驻谞讬 砖讛驻专讜讟讜转 驻讬专讗 讜讛专讬 讛讜拽专讜 讗"讗 诇讱 诇讬诪讗 讻谉 讚住讜祝 住讜祝 讗讬 讘转专 诪注讬拽专讗 讗讝诇转 诇讗 谞砖讱 讗讬讻讗 讜诇讗 转专讘讬转 讗讬讻讗 讜讻讜' 讜讛讻讬 拽"诇 讚讘转专 诪注讬拽专讗 讗讝诇讬谞谉 讜诇讛讻讬 拽讬讬"诇 住讗讛 讘住讗讛 诇讗讜 专讘讬转 讚讗讜专讬讬转讗 讛讜讬 讜住讗转讬诐 讞讟讬诐 讚讗讜专讬讬转讗 讜讗注"驻 砖讛讜讝诇讜 讝讜 讛讬讗 讚专讱 专砖"讬 讝"诇 讜讛讬讗 讛讬砖专讛.
讜专讗讬转讬 诪讬 砖驻讬专砖 讘讚谞拽讗 讘砖转讜转 讛讻讜专 讜讞讜诪砖讗 讞讜诪砖 讛讻讜专 讜讗讬 讘转专 讘住讜祝 讗讝诇转 诇讗 谞砖讱 讗讬讻讗 讜诇讗 转专讘讬转 讚诇讗讜 讘转专 诪注讜转 讗讝诇讬谞谉 讗诇讗 讘转专 驻讬专讜转, 讜讘谉 讗诐 诇讜讛 住讗转讬诐 讘砖诇砖 讜讘砖注转 驻专注讜谉 讗讬谉 讛砖诇砖 砖讜讜转 讗诇讗 讻诪讜 砖砖讜讜 讛住讗转讬诐 讘砖注转 讛诇讜讜讗讛 专讘讬转 讜谞砖讱 讗讬讻讗 讻讬 讛讗讜讻诇 讛讜讗 讛注讬拽专 讚讻转讬讘 讻诇 注诪诇 讗讚诐 诇驻讬讛讜. 讜讝讛 讛驻讬' 讗讬谞讜 讻诇讜诐, 讚讗讬 讗讝驻讬讛 诪讗讛 驻专讜讟讜转 讘诪讗讛 讜注砖专讬谉 讗注"驻 砖讛讜讝诇讜 诇注谞讬谉 驻讬专讜转 讜讗讝诇转 讘转专 讘住讜祝 讗讬讻讗 谞砖讱 讜讗讬讻讗 转专讘讬转 讚讗诪专讬' 驻讬专讗 讛讜讗 讚讬拽讬专 讜讝讬诇 讜诇讗 讟讘注讗 讜讗讬 讗讜讝驻讬讛 诪讗讛 讘诪讗讛 讗驻讬' 讗讝诇转 讘转专 讘住讜祝 诇讬讻讗 谞砖讱 讜诇讗 转专讘讬转 讚讟讘注讗 讛讜讗 诇讙讘讬 驻讬专讬 讜讗讬谉 讻讗谉 注住拽 诇诪讛 砖讗诪专 讛讻转讜讘 讻诇 注诪诇 讗讚诐 诇驻讬讛讜 讜诇砖讜谉 讛讙诪专讗 诪讜讻讬讞 砖讗诪专讜 诪讗讛 讘讚谞拽讗 讜讗诇讜 讛讬讛 砖转讜转 讛讻讜专 讛讬讜 讗讜诪专讬诐 讚谞拽讗 讘诪讗讛 砖讛驻专讜讟讜转 讜驻讬专讜转 拽讜谞讬诐:





专砖讘"讗

讗"诇 讝讘谞谉. 驻讬专砖 讛专讗讘"讚 讝"诇, 讚讬砖专讗诇 讛讬讛 讜砖讻讬专讜转 诇讝诪谉 讛讬讛, 讜拽专讗讜 诪讻专 诇驻讬 砖讗驻讬诇讜 讛诪讜讻专 注爪诪讜 诇砖砖 谞拽专讗 诪讻专. 讜讗讬谞讜 诪讞讜讜专 讘注讬谞讬, 讚讗诐 讻谉 诪讗讬 拽讗诪专 诇讬讛 专讘讗 讜讬讛讬讜 注谞讬讬诐 讘谞讬 讘讬转讱, 讗讬谉 诇讱 注谞讬 讙讚讜诇 诪讝讛 砖讛讜爪专讱 诇诪讻讜专 注爪诪讜. 讜专砖"讬 讝"诇 驻讬专砖 讚讻谞注谞讬 讛讬讛, 讙诐 讝讛 讗讬谞讜 诪讞讜讜专 讘注讬谞讬, 讚讻谞注谞讬 讝讛 讗诐 诇讗 谞砖转讞专专, 讛讬讗讱 讬讻讜诇 诇诪讻讜专 讗转 注爪诪讜, 讚讗讚讜谉 讛讜讗, 讜讗诐 谞砖转讞专专 讛专讬 讝讛 讻讬砖专讗诇 讙诪讜专. 讜砖诪讗 讘注讘讚 讻谞注谞讬 砖讛驻拽讬专讜 专讘讜 讚注讚讬讬谉 爪专讬讱 讙讟 砖讞专讜专 (讙讬讟讬谉 诇讞, 讘). 讜诪住转讘专讗 讚注专诇 诪诪砖 讛讬讛, 讜诪讻讬专讛 诪诪砖 讛讜讛.



讗讬讝讛讜 谞砖讱 讜讗讬讝讛讜 转专讘讬转. 讘讙诪' 诪驻专砖, 讚谞砖讱 讜转专讘讬转 诇讞讚讗 诪讬诇转讗, 讜诇讗 讞诇拽讜 讛讻转讜讘 讗诇讗 诇注讘讜专 注诇讬讜 讘砖谞讬 诇讗讜讬谉.



讻讬爪讚 诇拽讞 讛讬诪谞讜 讞讟讬诐 诪讚讬谞专 讝讛讘 诇讻讜专 讜讻谉 讛砖注专. 讬专讜砖诇诪讬 (讚驻专拽讬谉 讛"讗) 讗诪专 专' 讘讗 讘专 (讝诪讜谞讗) [讻讛谞讗] 讜讛讜讗 讛砖注专 讛讬驻讛 诇注讜诇诐, 驻讞讜转 诪讻讗谉 讜讜讬 诇讝讘讜谞讗, 讬转专 诪讻讗谉 讜讜讬 诇诪讝讘谞讗.



 讙诪': 讜讛讗 拽专讗讬 讻转讬讘讬 谞砖讱 讻住祝 讜专讘讬转 讗讜讻诇. 驻讬专砖 专砖"讬 讝"诇, 讜诪讚讞诇拽讜 讛讻转讜讘 诇讘' 诇讗讜讬谉 讘' 谞讬谞讛讜. 讜谞专讗讛 驻讬专讜砖 诇驻讬专讜砖讜, 讚诇讗讜 诇诪讬诪专讗 讚诇讗 讬讛讗 注讜讘专 诪砖讜诐 诇讗讜 讚转专讘讬转 讘讛诇讜讗转 讻住祝, 讜诪砖讜诐 讚讙讘讬 讻住祝 诇讗 讻转讘 拽专讗 专讘讬转 讗诇讗 谞砖讱, 讚讛讗 转谞讬讗 诇拽诪谉 讚讞讬讬讘 诪砖讜诐 谞砖讱 讜诪砖讜诐 专讘讬转 讘讬谉 讘讻住祝 讘讬谉 讘讗讜讻诇, 讗诇讗 讘谞砖讱 诪砖诪注 诇讬讛 砖谞讜砖讱 讜诪讞住专 诪诪讜谉 讛诇讜讛, 讜转专讘讬转 诪砖诪注 诇讬讛 砖诪转专讘讛 讘讗讜转讛 讛诇讜讗讛 诪诪讜谉 讛诪诇讜讛, 讜讛讬讬谞讜 讚讞诇拽讜 讛讻转讜讘 讘讘' 拽专讗讬, 讜注讚 砖讬讛讗 讘讗讜转讛 讛诇讜讗讛 谞砖讬讻转 诪诪讜谉 讗爪诇 讛诇讜讛 讜专讘讜讬 诪诪讜谉 讗爪诇 讛诪诇讜讛 诇讗 讬讛讗 注讜讘专, 讜讗诇讜 讘诪转谞讬转讬谉 讚驻专讟谉 讜讛讚专 注专讘谉 诇砖谞讬讛诐 讘讗讬讝讛讜 谞砖讱 讻讚拽转谞讬, 讗讬讝讛讜 谞砖讱 讜讗讬讝讛讜 转专讘讬转 讜讛讚专 转谞讬 讗讬讝讛讜 谞砖讱 讜讛讚专 转谞讬 专讘讬转 讘诇讜拽讞, 讚讛讬讬谞讜 专讘讬转 讚专讘谞谉 讜诇讗 转谞讬 专讘讬转 讚讗讜专讬讬转讗, 砖诪注 诪讬谞讛 讚讻诇 砖讛讜讗 谞讜砖讱 讗转 讞讘专讜 讗注"驻 砖讗讬谉 诪诪讜谞讜 诪转专讘讛 讘讻讱 讞讬讬讘, 讜讻谉 讻诇 砖讛讜讗 诪专讘讛 诪诪讜谞讜 讘讛诇讜讗讛 讝讜, 讗注"驻 砖讗讬谞讜 谞讜砖讱 讜诪讞住专 诪诪讜谉 讞讘专讜 讞讬讬讘, 讜讛讬讬谞讜 讚诪拽砖讛 讜讗讝讬诇, 谞砖讱 讘诇讗 转专讘讬转 讜转专讘讬转 讘诇讗 谞砖讱 讛讬讻讬 诪砖讻讞转 诇讛, 讻诇讜诪专, 讗讬 讗驻砖专 诇注讜诇诐 讝讛 讘诇讗 讝讛 讻讚诪驻专砖 讜讗讝讬诇 讗讬 讘转专 讘住讜祝 讗讝诇讬谞谉 讗讬 讘转专 诪注讬拽专讗 讗讝诇讬谞谉, 讜住讜讙讬讬谉 驻砖讜讟讛. 讗讘诇 [讛专讘 讗讘"讚 讜鈥撟�"诪] 讛专讗讘"讚 讝"诇 (讛讜讘讗 讘砖诪"拽) 谞专讗讛 讚诪驻专砖, 讚讛讗 讚拽讗 驻专讬讱 讜讛讗 拽专讗讬 讻转讬讘讬 谞砖讱 讻住祝 讜专讘讬转 讗讜讻诇, 讚讜拽讗 拽讗 驻专讬讱, 砖诇讗 讬讛讗 注讜讘专 注讚 砖讬讛讗 讘讜 谞砖讬讻讛 讻住祝 讜专讘讬转 讘讗讜讻诇, 讜讛讗 讚讗诪专讬谞谉 诪注拽专讗 拽诪讜 诇讛讜 诪讗讛 讘讚谞拽讗 驻讬专砖讜 诪讗讛 驻专讜讟讜转 讘砖转讜转 讛讻讜专, 讜讗讬谞讜 谞讻讜谉, 砖讗讬谉 诪砖注专讬诐 讛驻专讜讟讜转 讘驻讬专讜转, 砖讛谞讞砖转 讟讘注讗, 讜驻讬专讗 讛讜讗 讚讝诇 讜讬拽讬专 讜诇讗 讛驻专讜讟讜转, 讜讗讬谉 讛住讜讙讬讗 讛讜诇诪转 讛驻讬专讜砖 讻诇诇.



讚谞拽讗. 驻讬专砖 专砖"讬 讝"诇, 砖转讜转 讛讚讬谞专 讚讛讬讬谞讜 诪注讛. 讜讗讬谞讜 诪讞讜讜专, 砖讛专讬 讗讬谉 诪注讛 砖讜讛 讻讬 讗诐 诇"讘 驻专讜讟讜转 诇驻讬 讞砖讘讜谉 拽爪"讘 驻专讜讟讜转 砖讬砖 讘讚讬谞专, 讜讗注"驻 砖讗讬谉 讝讛 诪拽讜诐 讚拽讚讜拽 讘讞砖讘讜谉 讛驻专讜讟讜转 讜讛讻住祝, 诪讻诇 诪拽讜诐 讗讬谉 砖讬讟转 讛转诇诪讜讚 诇专讞拽 讻诇 讻讱 讘讞砖讘讜谉, 砖讛诪注讛 砖讗讬谞讛 砖讜讛 讻"讗 诇"讘 驻专讜讟讜转 讜讗讬讛讜 谞住讬讘 诇讛 诪讗讛 讜注砖专讬诐. 讜讛谞讻讜谉 诪讛 砖驻讬专砖讜 讘转讜住驻讜转, 讚讚谞拽讗 讚讛讻讗 讛讬讬谞讜 砖转讜转 讛住诇注 讚讛讬讬谞讜 讚' 诪注讬谉 砖讛谉 拽讻"讞 驻专讜讟讜转, 讜诇讗 讚拽 讻讗谉 讘讞砖讘讜谉 讘讬谉 拽"讻 诇拽讻"讞.



讗讬谉 诇讬 讗诇讗 谞砖讱 讘讻住祝 谞砖讱 讘讗讜讻诇 诪谞诇谉, 转"诇 谞砖讱 讗讻诇. 驻讬专砖 专砖"讬 讝"诇, 讗注"讙 讚讛讗讬 拽专讗 讘诇讜讛 讻转讬讘 讜讗谞谉 讗诪诇讜讛 诪讛讚专讬谞谉 讚拽专讗 讜讗转 讻住驻讱 诇讗 转转谉 诇讜 讘谞砖讱 讘诪诇讜讛 讛讜讗 讚讻转讬讘, 诪讻诇 诪拽讜诐 讻讬讜谉 讚讗砖讻讞谉 砖诐 谞砖讱 讘诇砖讜谉 讗讜讻诇 讙诪专讬谞谉 诪讬谞讬讛. 讜讗讬讻讗 诇诪讬讚拽, 讚讗讻转讬 诇讗 拽诪讛 诇讬讛 讚讙诪专讬谞谉 诪诇讜讛 (诪诇讜讛) [诇诪诇讜讛], 讜讬"诇 讚讗诪住拽谞讗 住诪讬讱.

讜讻谉 讛砖注专 讬专讜砖诇诪讬 讗"专 讗讘讗 讘专 讝诪谞讗 讜讛讜讗 讛砖注专 讛讬驻讛 诇注讜诇诐 驻讞讜转 诪讻讗谉 讜讬 诇讝讘讜谞讛 讬讜转专 诪讻讗谉 讜讬 诇讝讬讘讜谞讛:


讙诪' 诪注讬拽专讗 讛讜讬 拽讬讬诪讬 拽' 讘讚谞拽讗 驻专砖"讬 讝"诇 拽' 驻专讜讟讜转 讘诪注讛 讻住祝 砖讛讜讗 砖转讜转 讚讬谞专 讜讝讛 转讬诪讛 砖讛专讬 讗讬谉 讘讚讬谞专 讗诇讗 拽爪"讘 驻专讜讟讜转 谞诪爪讗 砖拽' 驻专讜讟讜转 讛诐 讬讜转专 诪诪讞爪讬转讜 讜讗"讻 讛讗讬讱 转驻住 诇讜 讛转诇诪讜讚 讞砖讘讜谉 讝讛 诇砖注专 拽' 驻专讜讟讜转 讘砖转讜转讜 诇讻讱 驻讬' 讚讚讜拽讗 讛讗诪讜专 讻讗谉 讛讬讬谞讜 砖转讜转 讘住诇注 讚讛讬讬谞讜 讚' 讻住祝 砖讛谉 讘' 砖诇讬砖讬 讛讚讬谞专 讜讬砖 讘讛谉 拽讻"讞 驻专讜讟讜转 讜讗注"驻讬 砖讗祝 讞砖讘讜谉 讝讛 讗讬谞讜 诪讻讜讜谉 诇诪讛 砖讗诪专讜 讘讙诪' 诪"诪 讗讬谞讜 专讞讜拽 讻"讻 讚讛讗 讗诪专讬谞谉 讜诇讘住讜祝 拽诪讜 诇讛讜 拽"讱 讘讚谞拽讗 谞诪爪讗 砖讗讬谉 诇讛讚谞拽讗 讬转专 注诇 讝讛 诇驻讬 讛讞砖讘讜谉 讛诪讻讜讜谉 讞' 驻专讜讟讜转 讜讻诇 讻讬讜爪讗 讘讝讛 讚专讱 讛转诇诪讜讚 诇转驻讜住 讗讜转讜 砖诇讗 讘讚拽讚讜拽 诇驻讬 砖讗讬谉 注讬拽专 讚讬谞谞讜 注转讛 讘讞砖讘讜谉 驻专讜讟讜转 讜讛讚讬谞专讬':


谞砖讱 讗讬讻讗 讚拽讗 谞讻讬转 诇讬' 驻讬' 讚拽住"讚 讚讘谞砖讱 讗讝诇讬谞谉 讘转专 诪注讬拽专讗 砖诪砖注讛 砖诪转讞讬讬讘 诇讜讛 诇驻专讜注 讬讜转专 诪诪讛 砖诇讜讛 讛专讬 讛讜讗 谞砖讬讱 讗讘诇 讛转专讘讬转 讗讬谞讜 讗诇讗 注"砖 住讜驻讜 砖诪诪讜谞讜 砖诇 诪诇讜讛 讗讬谞讜 诪转专讘讛 讗诇讗 讘砖注转 驻专注讜谉 讜讗住讬拽谞讗 讚诇讬转讗 讚讛讬讻讗 讚讗讜讝讬祝 拽' 讘拽"讱 讗讬 讘转专 诪注讬拽专讗 讗讝诇讬谞谉 讛讗 讗讬讻讗 谞砖讱 讜转专讘讬转 砖讗讬谉 讛诇讜讛 谞砖讬讱 讗诇讗 诪讞诪转 砖诪转讞住专 诪诪讜谉 讜讻讬讜谉 砖讗转讛 讗讜诪专 砖谞转讞住专 诪诪讜谞讜 砖诇 诇讜讛 注"讻 诪诪讜谞讜 砖诇 诪诇讜讛 诪转专讘讛 讜讗讬 讘转专 住讜祝 讗讝诇讬谞谉 讜诪砖"讛 讗诪专转 讚诇讬转讬' 转专讘讬转 砖诇讗 谞转专讘讛 诪诪讜谞讜 砖诇 诪诇讜讛 讗祝 诇讜讛 诇讗 谞转讞住专 讜讻讬 讛讬讻讬 讚诇讬讻讗 转专讘讬转 谞砖讱 谞诪讬 诇讬讻讗:


讜诇注谞讬谉 讚讬谞讗 拽讬讬"诇 讚讘转专 诪注讬拽专讗 讗讝诇讬谞谉 讛讬诇讻讱 讛讬讻讗 讚讗讜讝驻讬' 拽' 讘拽"讱 讗注"讙 讚讝讜诇 驻专讜讟讜转 讜拽诪讜 拽"讱 讘讚谞拽讗 讗驻"讛 讗讬讻讗 谞砖讱 讜转专讘讬转 诪讚讗讜专讬讬' 讚讗讝诇讬谞谉 讘转专 诪注讬拽专讗 讜讻谉 住讗转讬' 讞讬讟讬' 讘讙' 讗注"驻 砖讛讜讝诇讜 讙' 讜注诪讚讜 讘讚诪讬 讘' 讜讛讬讻讗 讚讗讜讝驻讬' 拽' 讘拽' 讗注"讙 讚讗讬讬拽讜专 讘转专 讛讻讗 诪讚讗讜专讬讬转讗 砖专讬 讜讛讬讬谞讜 讟注诪讗 讚讛诇讜讗转 住讗讛 讘住讗讛 讗注"驻讬 砖讛讜拽专讜 讞讟讬' 讗讬谞讜 讗诇讗 专讘讬转 讚专讘谞谉 讜讻讚讗诪专讬谞谉 诇拽诪谉 讚讘讚诪注讬拽专讗 诪砖注专讬谞谉:

讛诪讗讬专讬

讗讬讝讛讜 谞砖讱 讜讻讜' 讻讘专 讘讬讗专谞讜 讘驻转讬讞转 讛住驻专 注诇 讛讞诇拽 讛专讘讬注讬 砖讘住驻专 砖讘讗 讘讘讬讗讜专 注谞讬谞讬 讛专讘讬转 注诇 讗讬讝讛 爪讚 谞讗住专 讜讛讚讘专讬诐 砖讛讜转专讜 诪讻诇诇 讗讬住讜专 讝讛 讜砖讬住讜讚 讝讛 讛驻专拽 讜讻诇诇讜 讗诪谞诐 讛讜讗 讘讗 讘讘讬讗讜专 注谞讬谉 讝讛 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇砖谞讬诐 注砖专 讞诇拽讬诐 讛专讗砖讜谉 诇讘讗专 诪讛 砖讛讜讗 专讘讬转 讙诪讜专讛 讜诪谉 讛转讜专讛 讻讙讜谉 专讘讬转 拽爪讜爪讛 讛讘讗讛 讚专讱 讛诇讜讗讛 讜诪讛 砖讛讜讗 专讘讬转 讚专讘谞谉 讻讙讜谉 专讘讬转 讛讘讗 讚专讱 住讞讜专讛 讛砖谞讬 砖讗讬谉 专讘讬转 讘注讬拽专 讛诇讜讗讛 讗诇讗 砖讗讞专 讻谉 诪砖转诪砖 讘砖诇讜 讘讞谞诐 诪爪讚 讛诇讜讗转讜 注诇 讗讬讝讛 爪讚 谞讗住专 讛砖诇讬砖讬 讘注谞讬谉 专讘讬转 讛讘讗讛 讚专讱 诪拽讞 拽专拽注 讗讜 砖讻讬专讜转 讜诪转专讘讬诐 讛诪注讜转 诪爪讚 讛讛诪转谞讛 注诇 讗讬讝讛 爪讚 讗住讜专 讜注诇 讗讬讝讛 爪讚 诪讜转专 讛专讘讬注讬 讘注谞讬谉 专讘讬转 讛讘讗 讚专讱 诪砖讻讜谞讛 注诇 讗讬讝讛 爪讚 讗住讜专 讜注诇 讗讬讝讛 爪讚 诪讜转专 讛讞诪讬砖讬 讘注谞讬谉 专讬讜讞 讛讘讗 讚专讱 讛转注住拽讜转 讻讙讜谉 砖诪讜住专 诇讞讘专讜 诪注讜转 讗讜 砖讗专 讚讘专讬诐 诇讛转注住拽 讜诇讛专讜讬讞 讘讛诐 讜诇讛讬讜转 诇讘注诇讬诐 讞诇拽 讘讗讜转讜 专讬讜讞 讜讛诇讛 诪拽讘诇 注诇讬讜 讻谉 注诇 讗讬讝讛 爪讚 讗住讜专 讜注诇 讗讬讝讛 爪讚 诪讜转专 讛砖砖讬 讘讘讬讗讜专 诪讬 砖讛讜转专 诇讛诇讜转讜 讗讜 诇诇讜转 诪诪谞讜 讘专讘讬转 讛砖讘讬注讬 讘注谞讬谉 驻住讬拽转 诪注讜转 注诇 讛驻讬专讜转 讜讛讜爪讗转 诪注讜转 注诇讬讛诐 注诇 讗讬讝讛 爪讚 诪讜转专 讜注诇 讗讬讝讛 爪讚 讗住讜专 讛砖诪讬谞讬 砖讗祝 讘谞讬 讗讚诐 讛谞讻诇诇讬诐 讘讗讬住讜专 讛诇讜讗讛 诇讛诐 讘专讘讬转 讬砖 诪讛诐 砖讛讜转专 讘讛诐 诪讛 砖谞讗住专 讘讗讞专讬诐 讘拽爪转 讚讘专讬诐 讻讙讜谉 住讗讛 讘住讗讛 诇讗专讬住讬讜 讜注诇 讛讚专讱 砖讬转讘讗专 讜讻谉 讘讬讗讜专 注谞讬谉 讗讬住讜专 住讗讛 讘住讗讛 讛转砖讬注讬 讘专讘讬转 讛讘讗讛 讚专讱 讙讜驻讜 讻讙讜谉 注砖讛 注诪讬 诪诇讗讻讛 讝讛 讛讬讜诐 讜讗谞讬 讗注砖讛 注诪讱 诪诇讗讻讛 驻诇讜谞讬转 诇诪讞专 注诇 讗讬讝讛 爪讚 讗住讜专 讜注诇 讗讬讝讛 爪讚 诪讜转专 讛注砖讬专讬 讘专讘讬转 诪讜拽讚诪转 专"诇 砖谞转谉 注讬谞讬讜 诇诇讜转 诪诪谞讜 讜砖讬讙专 诇讜 诪转谞讛 讗讜 诪讗讜讞专转 讜讛讜讗 砖讗讞专 讛讛诇讜讗讛 讜讛驻专注讜谉 砖讬讙专 诇讜 讚讜专讜谉 讜驻讬专砖 诇讜 诇砖诐 讛诇讜讗转讜 讛讗讞讚 注砖专 讘专讘讬转 讚讘专讬诐 讻讙讜谉 砖讻讘讚讜 注诇 讝讛 讬讜转专 诪诪讛 砖诇讗 讛讬讛 专讙讬诇 注诇 讛讚专讻讬诐 砖讬转讘讗专 诪讛 砖讛讜转专 诪诪谞讜 讜诪讛 砖谞讗住专 讛砖谞讬诐 注砖专 诇讛讜讚讬注 砖诇讗 住讜祝 讚讘专 砖讛诪诇讜讛 讜讛诇讜讛 注讜讘专讬谉 讘诇讗讜 讗诇讗 讗祝 讻诇 讛诪住讬讬注讬谉 讘讚讘专 讻讙讜谉 注专讘 讜注讚讬诐 讜住讜驻专 讜住专住讜专 讜讻诇 讛诪住讬讬注讬诐 讘讚讘专 讜诇讘讗专 讛诇讗讜讬谉 讛诪讬讜讞讚讬诐 诇讻诇 讗讞讚 诪讗诇讜:

讜讛诪砖谞讛 讛专讗砖讜谞讛 讗诪谞诐 转讬讜讞讚 诇讘讗专 注谞讬谉 讛讞诇拽 讛专讗砖讜谉 讜讛讜讗 砖讗诪专 讗讬讝讛讜 谞砖讱 讜讗讬讝讛讜 转专讘讬转 讗讬讝讛讜 谞砖讱 讛诪诇讜讛 住诇注 讘讞诪砖讛 讚讬谞专讬谉 讜住讗转讬诐 讞讟讬诐 讘砖诇砖 诪驻谞讬 砖讛讜讗 谞讜砖讱 讜讗讬讝讛讜 转专讘讬转 讛诪专讘讛 讘驻讬专讜转 讻讬爪讚 诇拽讞 诪诪谞讜 讞讟讬诐 诪讚讬谞专 讝讛讘 诇讻讜专 讜讻谉 讛砖注专 注诪讚讜 讞讟讬诐 讘砖诇砖讬诐 讚讬谞专讬谉 讗诪专 诇讜 转谉 诇讬 讞讟讬讬 砖讗谞讬 诪讜讻专谉 讜诇讜拽讞 讗谞讬 讘讛诐 讬讬谉 讗诪专 诇讜 讛专讬 讞讟讬讱 注诇讜 讘砖诇砖讬诐 讚讬谞专讬谉 讜讛专讬 诇讱 讗爪诇讬 讘讛诐 讬讬谉 讜讬讬谉 讗讬谉 诇讜 讗诪专 讛专"诐 诪讛 砖拽讜专讗 谞砖讱 讛讬讗 专讘讬转 讚讗讜专讬转讗 讜诪讛 砖拽专讗 转专讘讬转 讛讜讗 专讘讬转 讚专讘谞谉 讜诪讛 砖讛转谞讛 讜讬讬谉 讗讬谉 诇讜 砖诪讜专讛 砖讗诐 诇讗 转讛讬讛 讗爪诇讜 讗讜转讛 住讞讜专讛 讗讬谉 诪讜转专 诇讜 砖讬注诇谞讛 讘讞讜讘 注诇讬讜 讗讘诇 讛讜讗 讝讛 讻砖讬讛讬讛 诇讜 注诇讬讜 讞讜讘 讜讗诪' 诇讜 转谉 诇讬 诪注讜转讬 砖讬砖 诇讬 讗爪诇讱 砖讗谞讬 专讜爪讛 诇讬拽讞 讘讛 讞讟讬诐 讜讛砖讬讘 诇讜 讜讻讬 讞讟讬诐 讬砖 诇讬 爪讗 讜注砖讛 讗诇讬 讻砖注专 讗诐 讛讬讜 讗爪诇讜 讞讟讬诐 讛讜讗 诪讜转专 讜讗诐 诇讗讜 讛讜讗 讗住讜专 讜讗诪专讜 诇讬拽讞 诪诪谞讜 讞讟讬诐 专讜爪讛 诇讜诪专 诇讬拽讞 讘讛诇讜讗转讜 讻诇讜诪专 砖讛注诇讛 注诇 讛诇讜讛 讞讟讬诐 讘诪讛 砖讛讬讛 讗爪诇讜 讗讘诇 讻砖讬转谉 讗讬砖 诇讞讘专讜 诪注讜转 诇讬拽讞 诪诪谞讜 讘讛诐 讻讱 讜讻讱 诪讚讛 诪讛讞讟讬诐 讜讛砖注专 讬讚讜注 诇讗 驻讞讜转 讜诇讗 讬转专 诪讜转专 讜讗注"驻 砖讗讬谉 诇讜 讞讟讬诐 讜讞讬讬讘 诇讬转谞讜 诇讜 讻诇 讝诪谉 砖讬转讘注谞讜 诪诪谞讜 讜讗驻讬诇讜 砖诇拽讞讜 讘讬讜转专 讗讜 讬拽讘诇 诪讬 砖驻专注 讜讬讞讝讜专 讘讜 讜讻讱 驻讬专砖 讜讘讬讗专 讛讬专讜砖诇诪讬:



讗诪专 讛诪讗讬专讬 讗讬讝讛讜 谞砖讱 讜讗讬讝讛讜 转专讘讬转 讜讻讜' 驻讬专讜砖 爪专讬讱 砖转讚注 砖诇砖讜谉 谞砖讱 谞讜驻诇 诪爪讚 讛诇讜讛 砖讛讜讗 谞讬砖讜讱 讜谞讞住专 讜诇砖讜谉 转专讘讬转 讘讗 诪爪讚 讛诪诇讜讛 砖讛讜讗 诪专讜讬讞 讜诪诪讜谞讜 诪转专讘讛 讗诐 讻谉 讻诇 专讘讬转 砖讘注讜诇诐 讛谉 砖诇 讻住祝 讛谉 砖诇 讗讜讻诇 谞拽专讗 谞砖讱 讜谞拽专讗 转专讘讬转 讜讛专讬 诪拽专讗 诪谞讬讞 砖诐 谞砖讱 注诇 砖谞讬讛诐 砖谞讗' 谞砖讱 讻住祝 谞砖讱 讗讜讻诇 谞砖讱 讻诇 讚讘专 讗砖专 讬砖讱 讜讻谉 讗诪专 讘诇讗 讛讝讻专转 讻住祝 讜讗讻诇 讗诇 转拽讞 诪讗转讜 谞砖讱 讜转专讘讬转 讜讗注"驻 砖讘驻住讜拽 讗讞讚 讬讬讞讚 转专讘讬转 诇讗讻诇 诇讘讚 讜讛讜讗 砖讗诪专 讜讗转 讻住驻讱 诇讗 转转谉 诇讜 讘谞砖讱 讜讘诪专讘讬转 诇讗 转转谉 讗讻诇讱 讻讘专 诇诪讚谞讜 砖讗讬谉 讬讬讞讜讚 讛谞砖讱 诇讻住祝 讻诇讜诐 讛讜讗讬诇 讜诪爪讬谞讜 讘诪拽讜诐 讗讞专 谞砖讱 讻住祝 谞砖讱 讗讜讻诇 讜讗诪专 砖讛谞砖讱 谞讗诪专 注诇 砖谞讬讛诐 讗祝 讛转专讘讬转 讻谉 诪"诪 讚专讱 讙讝专讛 砖讜讛 讛讜拽砖讜 讘讙诪' 讝讛 诇讝讛 讜讛讜讟诇讜 砖谞讬讛诐 注诇 砖谞讬讛诐 专"诇 谞砖讱 讜转专讘讬转 讘讬谉 注诇 讻住祝 讘讬谉 注诇 讗讻诇 讜讻谉 讝讛 讛转谞讗 驻讬专砖 讘谞砖讱 讻住祝 讜讗讻诇 讻诪讜 砖讗诪专 住诇注 讘讞诪砖讛 讚讬谞专讬谉 讜住讗转讬诐 讘砖诇砖 讜谞诪爪讗 诇诪讛 砖讻转讘谞讜 砖讻诇 砖砖讗诇 讗讞"讻 讗讬讝讛讜 转专讘讬转 诇讗 砖讗诇 注诇 转专讘讬转 讛讗诪讜专 讘转讜专讛 砖转专讘讬转 讛讗诪讜专 讘转讜专讛 谞讻诇诇 讛讜讗 讘注谞讬谉 谞砖讱 砖讗祝 诪讛 砖讬讬讞讚讜 讘讜 转讜专讛 讜讛讜讗 专讘讬转 讗讻诇 讻讘专 驻讬专砖讜 讘住讗转讬诐 讘砖诇砖 讗诇讗 砖讛转谞讗 讬讬讞住 砖诐 转专讘讬转 注诇 专讘讬转 讛谞讗住专 诪讚讘专讬 住讜驻专讬诐 讜注诇 爪讚讚讬谉 讗诇讜 驻讬专砖 砖讛谞砖讱 讜讛讜讗 专讘讬转 砖诇 转讜专讛 讛讜讗 砖讛讜讗 诪诇讜讛 讜诪转谞讛 讘砖注转 讛诇讜讗讛 诇讛讞讝讬专 诇讜 专讘讬转 拽爪讜爪讛 讻讱 讜讻讱 讘讬谉 讘讻住祝 讘讬谉 讘讗讜讻诇 讜讛讜讗 砖讛诇讜讛讜 住讗讛 讘讞诪砖讛 讚讬谞专讬谉 讗讜 住讗转讬诐 讞讟讬诐 讘砖诇砖 讜讻诇 砖讻讬讜爪讗 讘讝讛 讜讗驻讬诇讜 诇讗 拽爪抓 讗诇讗 砖讗诪专 注诇 诪谞转 砖转转谉 诇讬 专讘讬转:



讜驻讬专砖 砖讛转专讘讬转 专"诇 专讘讬转 砖诇 讚讘专讬讛诐 讛讜讗 注诇 讬讚讬 诪讻专 讜砖讗讬谞讜 拽讜爪抓 专讘讬转 诇诪拽讞讜 讗诇讗 砖讛讜讗 谞注讝讘 诇诪拽专讛 讻讬爪讚 诇拽讞 诪诪谞讜 讞讟讬诐 讘讚讬谞专 讝讛讘 讛讻讜专 砖讛讜爪讬讗 诇讜 诪注讜转 诇讻诇 讻讜专 讜讻讜专 讚讬谞专 讝讛讘 专"诇 讻"讛 讚讬谞专讬谉 讜砖讬转谉 诇讜 讛诇讛 转讘讜讗转讜 诇拽爪讬专 讜讚讘专 讝讛 诪讜转专 讗注"驻 砖讗驻砖专 砖讬转讬拽专讜 讘砖注转 讛拽爪讬专 讗讜 砖讗讬专注 砖谞转讬拽专讜 讛讜讗讬诇 讜讘砖注转 讛讜爪讗转 讛诪注讜转 讬爪讗 讛砖注专 注诇 爪讚 诪讛 砖讛讜爪讬讗 讛诇讛 讗转 诪注讜转讬讜 专"诇 砖讬爪讗 讛砖注专 讚讬谞专 讝讛讘 诇讻讜专 讜讻诪讜 砖讗诪专讜 诇诪讟讛 讗讬谉 驻讜住拽讬谉 注诇 驻讬专讜转 注讚 砖讬爪讗 讛砖注专 讛讗 讬爪讗 讛砖注专 驻讜住拽讬谉 讗注"驻 砖讗讬谉 驻讬专讜转 诇诇讜讛 砖讛专讬 讘讬讚讜 诇拽谞讜转 讘讻诇 诪拽讜诐 砖讬专爪讛 讗讞专 砖诇拽讞 诪诪谞讜 注诇 讛讚专讱 砖讘讬讗专谞讜 讛讙讬注 讛拽爪讬专 砖讛讬讗 讝诪谉 讛驻专注讜谉 讜讛讜拽专讜 讜注诪讚讜 讞讟讬诐 讘砖诇砖讬诐 讚讬谞专讬谉 讛讻讜专 讜讛专讬 讛讜转专 诇讜 诇讬拽讞 讛讞讟讬诐 讻诪讜 砖讘讬讗专谞讜 讜讻谉 讛讜转专 诇讜 诇讬拽讞 诪诪谞讜 讚诪讬诐 讜讛讜讗 砖诇砖讬诐 讚讬谞专讬谉 讗注"驻 砖诇讗 讛诇讜讛 讗诇讗 注砖专讬诐 讜讞诪砖 讜讻诪讜 砖讗诪专讜 诇诪讟讛 诪讛 诇讬 讛谉 诪讛 诇讬 讚诪讬讛谉 讻诪讜 砖讬转讘讗专 讗诇讗 砖讛转谞讜 注讻砖讜 讘讬谞讬讛诐 注谞讬谉 讗讞专 讜讛讜讗 砖讻砖讘讗 讝讛 讜讗诪专 诇讜 转谉 诇讬 讞讟讬 砖讗谞讬 专讜爪讛 诇讬拽讞 讘讛诐 讬讬谉 讘讗 讝讛 讜讗诪专 诇讜 讗讬谉 诇讬 讞讟讬诐 讜诇讗 诪注讜转 讜诪"诪 讻诇 注爪诪讱 讗讬谞讱 转讜讘注 讗诇讗 诇讛讜爪讬讗诐 讘讬讬谉 讛专讬 讞讟讬讱 注诇讬 讘砖诇砖讬诐 讚讬谞专讬谉 讜讻讗诇讜 讗转讛 诪诇讜讛 诇讬 注讻砖讜 砖诇砖讬诐 讚讬谞专讬谉 讜讛专讬 诇讱 讗爪诇讬 讘讛诐 讬讬谉 注砖专 住讗讬谉 诇讘爪讬专 住讗讛 讘砖诇砖讛 讚讬谞专讬谉 讜讬爪讗 砖注专 讛讬讬谉 注诇 讻讱 讗诇讗 砖讗讬谉 诇讝讛 讛诇讜讛 注讻砖讜 讬讬谉 讜讗诪专 注诇 讝讛 砖讛讜讗 讗住讜专 讜讗注"驻 砖讻诇 砖讬爪讗 讛砖注专 讛讜转专 讗注"驻 砖讗讬谉 诇讜 讚讜拽讗 讘诪讬 砖诪讜爪讬讗 注讻砖讜 诪注讜转讬讜 讜讘讬讚讜 诇讬拽讞 讘讻诇 诪拽讜诐 砖讬专爪讛 讗讘诇 讝讛 砖讗讬谉 讗讬住讜专讜 讘讬讚讜 讗诇讗 砖诪注诪讬讚 讛诇讜讗转讜 注诇 讙讘讬 讛驻讬专讜转 讗住讜专 诪讚讘专讬 住讜驻专讬诐 讗诇讗 讗诐 讻谉 讛讬讛 诇讜 诇讝讛 讬讬谉 砖讬讝讻讛讜 诇讜 诪注讻砖讜 讘砖讬注讜专 讞讜讘讜 讜讛讜讗 讘砖诇砖讬诐 讚讬谞专讬谉 砖讗诐 讛讬讛 诇讜 讬讬谉 诪讝讻讛讜 讜讗注"驻 砖讗讬谞讜 诪讜砖讱 讻砖谞转讬拽专讜 讘专砖讜转讜 谞转讬拽专讜 讜讗注"驻 砖诇注谞讬谉 讛讚讬谉 讗诐 专爪讛 诇讞讝讜专 讞讜讝专 讛讜讗讬诇 讜诪"诪 讬砖 讻讗谉 诪讬 砖驻专注 拽谞讬讬讛 讙诪讜专讛 讛讬讗 诇注谞讬谉 专讘讬转:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜讛 讛诇讻讛 讛讬讗 讜诇诪讚转 诪诪谞讛 砖诇砖讛 讗讬住讜专讬谉 讗讞讚 讬爪讗 讛砖注专 讜讗讬谉 诇讜 讜驻住拽 诇讜 讘驻讞讜转 讛砖谞讬 诇讗 讬爪讗 讛砖注专 讘砖讜讛 讗注"驻 砖拽爪转 注谞讬讬诐 讛转讞讬诇讜 诇诪讻讜专 诪诪讛 砖拽爪专讜 讘砖讚讜转 砖诇 讘注诇讬 讘转讬诐 讜驻住拽 注诇 讗讜转讜 注专讱 诇诪讬 砖讗讬谉 诇讜 砖讗讬谉 讛砖注专 谞拽专讗 砖注专 注讚 砖讬讜砖诇诪讜 讬诪讬 讛拽爪讬专 讜讬转讞讬诇讜 讘注诇讬 讘转讬诐 诇诪讻讜专 讜讛砖诇讬砖讬 砖讗讬谉 讗讬住讜专讜 砖诇 讝讛 讘讬讚讜 讗诇讗 砖诪注诪讬讚 讛诇讜讗转讜 注诇 讛驻讬专讜转 诇诪讬 砖讗讬谉 诇讜 讜讻谉 诇诪讚转 讛讬转专 讻砖讬爪讗 讛砖注专 讗注"驻 讜讗讬谉 诇讜 讜讘诇讗 讬爪讗 讛砖注专 讜讬砖 诇讜 讜讘讛注诪讚转 诪诇讜讛 注诇 讛驻讬专讜转 讜讬砖 诇讜 讜讻谉 讗驻讬' 驻住拽 诇讜 讘驻讞讜转 诪谉 讛砖注专 讛讜讗讬诇 讜讬砖 诇讜 砖讻诇 砖讬砖 诇讜 诪讜讻专 砖诪讻讬专讛 讙诪讜专讛 讛讬讗 讜讬砖 讞讜诇拽讬谉 诇讛转讬专 讛注诪讚转 诪诇讜讛 注诇 讙讘 驻讬专讜转 讗注"驻 砖讗讬谉 诇讜 讻讗诇讜 谞转谉 诇讜 注讻砖讜 讚诪讬诐 讻诪讜 砖讬转讘讗专 讜诇讗 讬专讗讛 讻谉 讜讚讘专讬诐 砖谞讻谞住讜 转讞转 诪砖谞讛 讝讜 讘讙诪专讗 讗诇讜 讛谉:



讗住讜专 讛专讘讬转 注诇 砖注转 讛诇讜讗讛 讛讜讗 讜讻诇 砖讘砖注转 讛诇讜讗讛 专讘讬转 讗注"驻 砖讘住讜祝 讗讬谞讜 专讘讬转 讛专讬 讛讜讗 讗住讜专 讜讻诇 砖讗讬谞讜 专讘讬转 讘砖注转 讛诇讜讗讛 讗注驻"讬 砖诇住讜祝 谞转专讘讛 讛诪诇讜讛 诇讗 谞讗住专 讻讬爪讚 讛诇讜讛 诇讜 讞讟讬诐 砖讜讬诐 诪讗讛 讚讬谞专讬谉 讘拽"讻 诇砖谞讛 讜讘砖注转 驻专注讜谉 讛讬转讛 讗讜转讛 讛讞讟讛 讘注爪诪讛 砖讜讛 拽"讻 讛专讬 讝讛 诪"诪 专讘讬转 讛诇讜讛讜 讞讟讬诐 砖讜讬诐 诪讗讛 讘诪讗讛 讚讬谞专讬谉 诇砖谞讛 讗注"驻 砖讘砖注转 驻专注讜谉 讗讬谉 砖讜讬谉 讗诇讗 砖诪谞讬诐 讗讬谉 讝讛 专讘讬转 讜讻谉 讛诇讜讛讜 诪讗讛 驻专讜讟讜转 讘拽"讻 驻专讜讟讜转 诇砖谞讛 讜讘砖注转 讛诇讜讗讛 讛讬讜 注讜诪讚讜转 诪讗讛 驻专讜讟讜转 讘诪注讛 讜讘砖注转 驻专注讜谉 注诪讚讜 砖诪谞讬诐 讘诪注讛 讗讬谉 讝讛 专讘讬讛 讜讻谉 讛诇讜讛讜 诪讗讛 讚讬谞专讬谉 讘拽"讻 诇讬拽讞 诪讛诐 驻讬专讜转 讜诇拽讞 诪讛诐 驻讬专讜转 讜专讜爪讛 诇驻专注讜 讘驻讬专讜转 讜讘砖注转 讛诇讜讗讛 注诪讚 砖转讜转 讛讻讜专 砖讛讜讗 讞诪砖讛 住讗讬谉 讘诪讗讛 讜讘砖注转 驻讬专注讜谉 注诪讚 砖转讜转 讛讻讜专 讘诪讗讛 讜注砖专讬诐 讛专讬 讝讛 诪"诪 专讘讬转 讗注"驻 砖住转诐 讛诇讜讗讛 讝讜 诇拽谞讬谉 驻讬专讜转 讛讜讗 讜讛讬讛 诇讱 诇讜诪专 砖讛讜讗 讻诪讬 砖讛诇讜讛讜 驻讬专讜转 讜讛专讬 诪讞讝讬专 诇讜 驻讬专讜转 讻砖注转 讛诇讜讗讛 讗讬谉 讝讛 讻诇讜诐 讛诇讜讛讜 注诇 讚专讱 讝讛 诪讗讛 讘诪讗讛 讜讘砖注转 讛诇讜讗讛 注诪讚 砖转讜转 讛讻讜专 讘诪讗讛 讜讘砖注转 驻专注讜谉 讛讜讝诇 讜注诪讚 讞诪砖转 讛讻讜专 讘诪讗讛 讜谞诪爪讗 驻讜专注讜 砖诐 讘讞诪砖 讗讬谉 讝讛 专讘讬转 讻诇诇 讜讻谉 讛诇讜讛 诇讜 住讗转讬诐 讘住讗转讬诐 讜讛讬讜 讘砖注转 驻专注讜谉 砖讜讬诐 讗诇讜 讛住讗转讬诐 讻砖诇砖 住讗讬谉 讘砖注转 讛诇讜讗讛 讗讬谉 讝讛 专讘讬转 讗祝 诪讚讘专讬 住讜驻专讬诐 讜诇讗 谞讗住专 住讗讛 讘住讗讛 讗诇讗 诪讚讘专讬讛诐 讜讻砖讗讬谉 诇讜 讜讻砖诇讗 谞讜讚注 讛砖注专 讻诪讜 砖讬转讘讗专:



住讗转讬诐 讘砖诇砖 讜讛讜讝诇讜 讜注诪讚讜 砖诇砖 讗诇讜 讘注专讱 讛住讗转讬诐 砖讘砖注转 讛诇讜讗讛 讛专讬 讝讛 专讘讬转 诪"诪 讜讻谉 注诇 讻诇 爪讚 砖讗转讛 诪驻专砖 讘讛 砖诪讜注讛 讝讜 讘讻诇谉 讻诇 注谞讬谞讬 讛诇讜讗讛 讛讜诇讻讬诐 讗讞专 讝诪谉 讛诇讜讗讛 讗注"驻 砖讘住讜祝 谞砖转谞讛 讛注谞讬谉 注诇 讛讚专讻讬诐 砖讘讬讗专谞讜 讜讻谉 讛讻转讜讘 诪注讬讚 讗转 讻住驻讱 诇讗 转转谉 诇讜 讘谞砖讱 讜讻谉 诇讗 转砖讬诪讜谉 注诇讬讜 谞砖讱 讜讻诇 砖驻住拽 注诇讬讜 讘诪讬 砖驻专注 诪讗讜转讛 砖注讛 讛讜讗 讜讗注"驻 砖谞转讞讚砖 讘讜 讚讘专 讛诪讜谞注 讗转 讛诪诇讜讛 诪诇讛专讜讬讞 讘讜 诇讗 诪注诇讛 讜诇讗 诪讜专讬讚 讜讛讜讗 砖讗诪专讜 诪砖注转 讻转讬讘讛 注讘讚 诇讬讛 砖讜诪讗:





砖讬讟讛 诪拽讜讘爪转

转讜诪讬 诇住专讘诇讗. 转讜诪讬 讻诪讜 转讗讜诪讬 讜讛讜讗 砖砖讜讝专讬谉 讗讜转诐 讛砖诇诇讬诐 讛讬讜爪讗讬诐 讘住讜祝 讛讘讙讚 讜诪讞讘专讬诐 讗讜转诐 砖谞讬诐 砖谞讬诐 讗讜 砖诇砖 砖诇砖 讻讚讬 砖诇讗 转住转专 讛讗专讬讙讛. 诇讻住讻讜住讬 拽专诪讬. 讬讚讜注 讛讜讗 讜讗诇讜 讜讻讬讜爪讗 讘讛诐 诪讜转专讬谉 诪驻谞讬 砖讛谉 砖讘讞 诇讘讙讚 讻谞讙讚 讛讬驻讜讬. 讜讚讜拽讗 讘讞讚转讬 讗讘诇 讘注转讬拽讬 讗讬谉 讛砖讘讞 讻谞讙讚 讛讬驻讜讬 讜讛讜讗 诪注诇讛 讗讜转讜 讘讚诪讬诐 讬讜转专 诪讻讚讬 砖讘讞讜 砖讛讜讗 诪讜讻专讜 讘转讜专转 讞讚砖. 讛专讗讘"讚.  


讗诪专 诇讬讛 讝讘谞谉. 砖讻讬专讜转 讛讬转讛 诇砖谞讛 讗讜 诇砖转讬诐 讗讘诇 诪讻专 讘注讘讚 注讘专讬 诇讗 诇驻讬 砖讗讬谉 注讘讚 注讘专讬 谞讜讛讙 讗诇讗 讘讝诪谉 砖讛讬讜讘诇 谞讜讛讙. 诪讻讬专讛 诇砖谞讛 讛讜讬讗 诪讻讬专讛 讻诪讜 诪讻讬专讛 诇砖砖 砖讛讬讗 诪讻讬专讛. 讛专讗讘"讚. 讜讗讬谞讜 诪讞讜讜专 讘注讬谞讬 讚讗诐 讻谉 诪讗讬 拽讗诪专 诇讬讛 专讘讗 讜讬讛讬讜 注谞讬讬诐 讘谞讬 讘讬转讱 讗讬谉 诇讱 注谞讬 讙讚讜诇 诪讝讛 砖讛讜爪专讱 诇诪讻讜专 注爪诪讜 讜专砖"讬 驻讬专砖 讚讻谞注谞讬 讛讬讛. 讙诐 讝讛 讗讬谞讜 诪讞讜讜专 讘注讬谞讬 讚讻谞注谞讬 讝讛 讗诐 诇讗 谞砖转讞专专 讛讬讗讱 讬讻讜诇 诇诪讻讜专 讗转 注爪诪讜 讚讗讚讜谉 讛讜讗. 讜讗诐 谞砖转讞专专 讛专讬 讝讛 讻讬砖专讗诇 讙诪讜专. 讜砖诪讗 讘注讘讚 讻谞注谞讬 砖讛驻拽讬专讜 专讘讜 讚注讚讬讬谉 爪专讬讱 讙讟 砖讞专讜专. 讜诪住转讘专讗 讚注专诇 诪诪砖 讛讜讛 讜诪讻讬专讛 诪诪砖 讛讜讗讬. 讛专砖讘"讗 讝"诇.
住诇讬拽 驻专拽 专讘讬注讬 讛讝讛讘
驻专拽 讞诪讬砖讬 


讗讬讝讛讜 谞砖讱. 诪驻专砖 讘讙诪专讗 讚谞砖讱 讜转专讘讬转 讞讚讗 诪讬诇转讗 讛讬讗 讜诇讗 诪砖讻讞转 诇讝讛 讘诇讗 讝讛 讜注诇 砖谞讜砖讱 讜诪讞住专 诪诪讜谉 讞讘专讜 拽专讜讬 谞砖讱 讜注诇 砖诐 砖诪转专讘讛 砖诇讜 拽专讜讬 专讘讬转 讜转谞讗 讛讻讬 拽讗诪专 讗讬讝讛讜 谞砖讱 砖诇 转讜专讛 讜讗讬讝讛讜 专讘讬转 砖诇 讚讘专讬讛诐. 讜诇驻讬 砖讛专讘讬转 砖诇 转讜专讛 讛讬讗 拽爪讜爪讛 讜谞专讗讬转 讞住专讜谞讛 诇注讬谉 拽专讬 诇讬讛 谞砖讱. 讗讘诇 专讘讬转 讚专讘谞谉 砖讗讬谞讜 谞讜砖讱 讘转讞诇转讜 讜讗讬谞讜 讞住专讜谉 谞讬讻专 讗诇讗 砖讛讜讗 诪转专讘讛 诪讗讬诇讬讜 讻讙讜谉 住讗讛 讘住讗讛 讜讻讙讜谉 驻讜住拽 注诇 讛驻讬专讜转 讻驻讬 砖注专 砖讘砖讜拽 讜讻讬讜爪讗 讘讜 讚诇讬讻讗 专讘讬转 拽爪讜爪讛 拽专讬 诇讬讛 转专讘讬转. 讜住讬驻讗 讚诪转谞讬转讬谉 诪驻专砖 讘讙诪专讗. 讛专讬讟讘"讗.


讜讻谉 讛砖注专. 讬专讜砖诇诪讬 讗诪专 专讘讬 讗讘讗 讘专 讝讘讜谞讗 讜讛讜讗 讛砖注专 讛讬驻讛 诇注讜诇诐. 驻讞讜转 诪讻讗谉 讜讜讬 诇讝讘讜谞讗. 讬转专 诪讻讗谉 讜讜讬 诇诪讝讘谞讗. 注讚 讻讗谉 诇砖讜谉 讛专砖讘"讗 讝"诇.


诇拽讞 讛讬诪谞讜 讞讟讬诐 诪讚讬谞专 讝讛讘 讛讻讜专 讜讻谉 讛砖注专. 讜讗祝 注诇 驻讬 砖注讻砖讬讜 讗讬谉 诇讜 讞讟讬诐 诪讜转专 讻讚转谞谉 诇拽诪谉 讬爪讗 讛砖注专 驻讜住拽讬谉 讗祝 注诇 驻讬 砖讗讬谉 诇讝讛 讬砖 诇讝讛. 讜讚讜拽讗 讘砖注专 砖诇 注讻砖讬讜 讗讘诇 诇讗讜讝讜诇讬 讙讘讬讛 讟驻讬 讗住讜专 讚诇讛讻讬 拽转谞讬 讜讻谉 讛砖注专 讜诇讗 拽转谞讬 讜讬爪讗 讛砖注专 讚讛讗 诪驻专砖讬谞谉 诇拽诪谉 讟注诪讗 讚驻讜住拽讬诐 注诇 砖注专 砖讘砖讜拽 讗祝 注诇 驻讬 砖讗讬谉 诇讜 诪砖讜诐 讚讗诪专 诇讬讛 砖拽讬诇讗 讟讬讘讜转讬讱 讜砖讚讬 讗讞讬讝专讬 讛讬 讞讬讟讬 讘讛讬谞讬 讜讛讬 讞讬讟讬 讘砖讬诇讬 讜讛讻讗 诪驻专砖 诪讛 诇讬 讚诪讬讛谉 诪讛 诇讬 讛谉 讜讛谞讬 讟注诪讬 诇讗 砖讬讬讻讬 讗诇讗 讘驻讜住拽 讻驻讬 讛砖注专 讜讻谉 诪砖诪注 讘讻诪讛 讚讜讻转讬 讘讻讜诇讬讛 驻专拽讬谉. 讗讘诇 讛讬讻讗 讚讬砖 诇讜 讗驻讬诇讜 诇讗讜讝讜诇讬 讙讘讬讛 砖专讬讗 讻讚讗诪专 讛讗讬 诪讗谉 讚讬讛讘 讝讜讝讬 诇拽讬专讗讛 讜拽讗讜诇讬 讚' 讚' 讘讝讜讝讗 讜讗诪专 诇讬讛 讬讛讬讘谞讗 诇讱 讛' 讛' 讘讝讜讝讗 讗讬转谞讛讜 砖专讬 诇讬转谞讛讜 讗住讜专. 诪砖讗谞"抓.


诪讚砖讘拽讬讛 转谞讗 诇专讘讬转 讚讗讜专讬讬转讗 讜谞拽讟 专讘讬转 讚专讘谞谉. 驻讬专砖 讛拽讜谞讟专住 讚诪讚讗讜专讬讬转讗 诇讗 讛讜讬 讗诇讗 讚专讱 讛诇讜讗讛 讻讚讻转讬讘 讘诪砖诇讬 诪诇讜讛 讛讜谞讜 讘谞砖讱 讜讘转专讘讬转 诇讞讜谞谉 讚诇讬诐 讬拽讘爪谞讜 讗诇诪讗 诇讗 讗讬拽专讬 专讘讬转 讗诇讗 讚专讱 讛诇讜讗讛. 讜拽砖讛 讚讛讗 讘讻转讜讘讬诐 诪讚讜讬讬拽讬诐 诇讗 讻转讬讘 讛讻讬 讗诇讗 讻转讬讘 诪专讘讛 讛讜谞讜 讜诇讗 讻转讬讘 诪诇讜讛. 诇讻讱 谞专讗讛 诇讬 讚谞驻拽讗 诇谉 诪讚讻转讬讘 讗转 讻住驻讱 诇讗 转转谉 诇讜 讘谞砖讱 讜讘诪专讘讬转 诇讗 转转谉 讗讻诇讱 讜讚讜诪讬讗 讚讛讗 讚拽讗诪专 讗转 讻住驻讱 诇讗 转转谉 诇讜 讘谞砖讱 专爪讛 诇讜诪专 讚专讱 讛诇讜讗讛 讛讻讬 谞诪讬 讛讗 讚拽讗诪专 讜讘诪专讘讬转 诇讗 转转谉 讗讻诇讱 专爪讛 诇讜诪专 讚专讱 讛诇讜讗讛 讻谉 谞专讗讛 诇讬. 诪诪讜专讬 砖讬讞讬讛. 转诇诪讬讚 讛专"驻.


讜讝讛 诇砖讜谉 讛专讬讟讘"讗: 诪讚砖讘拽讬讛 转谞讗 诇专讘讬转 讚讗讜专讬讬转讗. 驻讬专讜砖 砖讗诇讜 讛讬讛 讻讗谉 专讘讬转 砖诇 转讜专讛 砖讗讬谞讜 谞砖讱 讛讬讗讱 讚讬诇讙 诇驻专砖 专讘讬转 讚专讘谞谉 讜诇讗 驻讬专砖 砖诇 转讜专讛 讗诇讗 讜讚讗讬 砖诪注 诪讬谞讛 讚讘讻诇诇 谞砖讱 砖驻讬专 讬砖 专讘讬转 讜讻诇 讗讞讚 讘讻诇诇 讞讘专讜 诇注讜诇诐. 讜讛讗 讚讗诪专讬谞谉 讚谞拽讟 专讘讬转 讚专讘谞谉 讚诇讜拽讞 驻讬专砖 专砖"讬 讚诪讚讗讜专讬讬转讗 诇讗 讛讜讬 专讘讬转 讗诇讗 讘讚专讱 讛诇讜讗讛 讻讚讻转讬讘 诪诇讜讛 讛讜谞讜. 讜转讬诪讛 讚讘讻诇讛讜 谞住讞讬 讻转讜讘 诪专讘讛 讛讜谞讜. 讜讛谞讻讜谉 讚讻讬讜谉 讚讻转讬讘 讗转 讻住驻讱 诇讗 转转谉 诇讜 讘谞砖讱 诪砖诪注 砖诇讗 讗住专讛 转讜专讛 讗诇讗 讻诇 砖讬砖 讘讜 谞砖讱 讘专讜专 诪砖注转 谞转讬谞讛 讜讻讚讻转讬讘 谞诪讬 诇讗 转砖讬诪讜谉 注诇讬讜 谞砖讱. 注讚 讻讗谉.


讜讝讛 诇砖讜谉 专讘讬谞讜 讞谞谞讗诇: 诪讻讚讬 转谞讗 讗拽专讗 讚讻转讬讘 讗转 讻住驻讱 诇讗 转转谉 诇讜 讜讙讜' 讜转谞讗 讗讬讝讛讜 谞砖讱 讜讻讜'. 讜诪驻专砖 讛讻住祝 讜讛讗讜讻诇 讘谞砖讱 讜砖讘拽讬讛 诇诪专讘讬转 讚讗讜专讬讬转讗 讜讛讚专 诪驻专砖 专讘讬转 讚专讱 拽讬讞讛 砖讛讜讗 诪讚专讘谞谉 诪讻诇诇 讚谞砖讱 讜诪专讘讬转 讚讻转讬讘讬 讘讗讜专讬讬转讗 讞讚讗 诪诇转讗 讛讬讗 讜讛讻讬 转讬谞讜讬讬讗 讚诪转谞讬转讬谉 讗讬讝讛讜 谞砖讱 讜讛讜讗 讛讚讬谉 诇诪专讘讬转 砖诇 转讜专讛 住诇注 讘讞诪砖讛 讚讬谞专讬谉 讜住讗转讬诐 讞讟讬谉 讘砖诇砖讛 讜讗讬讝讛讜 转专讘讬转 讚专讘谞谉 讛诪专讘讛 讘驻讬专讜转 讻讬爪讚 诇拽讞 诪诪谞讜 讜讻讜'. 讜诪转诪讛讬谞谉 讜转住讘专讗 诪讬 讗讬讻讗 谞砖讱 讘诇讗 转专讘讬转 讜讻讜'. 讜驻砖讟讬谞谉 讚诇讗 讗驻砖专 讝讛 讘诇讗 讝讛 讘讝诪谉 讗讞讚. 讜讗住讬拽谞讗 讗诪专 专讘讗 讗讬谞讜 诪讜爪讗 谞砖讱 讘诇讗 转专讘讬转 讜讻讜'. 注讚 讻讗谉.

诪讗讛 讘讚谞拽讗. 驻讬专砖 专砖"讬 诪讗讛 驻专讜讟讜转 讘诪注讛 讻住祝 砖讛讜讗 砖转讜转 讛讚讬谞专. 讜讗祝 注诇 驻讬 砖讗讬谉 讛讚讬谞专 砖讜讛 讗诇讗 拽爪"讘 驻专讜讟讜转 讜诪讗讛 驻专讜讟讜转 诇注讜诇诐 砖讜讜转 讬讜转专 诪讞爪讬 讚讬谞专 诇讗 讛拽驻讬讚讛 讛讛诇讻讛 讘讻讗谉 砖讗讬谉 注讻砖讬讜 注讬拽专 讚讬谞谞讜 讘讞砖讘讜谉 讛驻专讜讟讜转 讜讛讚讬谞专讬谉 讜诇驻讬讻讱 讗诪专讜 讚谞拽讗 砖讛讜讗 诪注讛 讻住祝 砖讛讬讜 专讙讬诇讬谉 讘讜 诪驻谞讬 砖讛讜讗 诪讟讘注 讙讚讜诇 砖讘讻住祝 诇诪讟讛 诪谉 讛讚讬谞专. 讛专诪讘"谉. 讜讗讬谞讜 诪讞讜讜专 砖讛专讬 讗讬谉 讛诪注讛 砖讜讛 讻讬 讗诐 砖诇砖讬诐 讜砖转讬诐 驻专讜讟讜转 讜讗祝 注诇 驻讬 砖讗讬谉 讝讛 诪拽讜诐 讚拽讚讜拽 讘讞砖讘讜谉 讛驻专讜讟讜转 讜讛讻住祝 诪讻诇 诪拽讜诐 讗讬谉 砖讬讟转 讛转诇诪讜讚 诇专讞拽 讻诇 讻讱 讛讞砖讘讜谉 砖讛诪注讛 砖讗讬谞讜 砖讜讛 讻讬 讗诐 砖诇砖讬诐 讜砖转讬诐 讜讗讬讛讜 谞住讬讘 诇讬讛 诪讗讛 讜诪讗讛 讜注砖专讬诐. 讛专砖讘"讗. 诇讻讱 驻讬专砖转讬 讚讚谞拽讗 讛讗诪讜专 讻讗谉 讛讜讗 砖转讜转 讛住诇注 讚讛讬讬谞讜 讗专讘注讛 讻住祝 砖讛诐 砖谞讬 砖诇讬砖讬 讛讚讬谞专 讜讬砖 讘讛谉 诪讗讛 讜注砖专讬诐 讜砖诪讜谞讛 驻专讜讟讜转 讜讗祝 注诇 驻讬 砖讗祝 讞砖讘讜谉 讝讛 讗讬谞讜 诪讻讜讜谉 诇诪讛 砖讗诪讜专 讘讙诪专讗 诪讻诇 诪拽讜诐 讗讬谞讜 专讞讜拽 讻诇 讻讱 讚讛讗 讗诪专讬谞谉 讜诇讘住讜祝 拽诪讜 诇讛讜 诪讗讛 讜注砖专讬诐 讘讚谞拽讗 谞诪爪讗 砖讗讬谉 讛讚谞拽讗 讬讜转专 注诇讬讜 诇驻讬 讛讞砖讘讜谉 讛诪讻讜讜谉 讗诇讗 砖诪讜谞讛 驻专讜讟讜转 讜讻诇 讻讬讜爪讗 讘讝讛 讚专讱 讛转诇诪讜讚 诇转驻讜住 讗讜转讜 砖诇讗 讘讚拽讚讜拽 诇驻讬 砖讗讬谉 注讬拽专 讚讬谞谞讜 注讻砖讬讜 讘讞砖讘讜谉 讛驻专讜讟讜转 讜讛讚讬谞专讬谉. 讛专"谉.


讜讝讛 诇砖讜谉 讛专讬爪讘"砖: 讛讬讻讬 讚诪讬 讻讙讜谉 讚讗讜讝讬祝 诪讗讛 讘诪讗讛 讜注砖专讬诐 诪注讬拽专讗 诪讗讛 讘讚谞拽讗 讜讻讜'. 专砖"讬 驻讬专砖 诪讗讛 驻专讜讟讜转 讘砖转讜转 讛讚讬谞专. 讜讗讞专讬诐 驻讬专砖讜 诪讗讛 驻专讜讟讜转 讘砖转讜转 讛住诇注. 讜讘转讜住驻讜转 驻讬专砖讜 诪讗讛 讗讬住专讬谉 讘砖转讜转 讚讬谞专 讝讛讘 讜讛讬讗 砖讬注讜专 诪讻讜讜谉 讻讬 讚讬谞专 讝讛讘 砖讜讛 砖砖 诪讗讜转 讗讬住专讬谉. 讜诇驻讬专讜砖诐 拽砖讛 讛讬讻讬 讗诪专讬谞谉 讗讬 讘转专 讘住讜祝 讗讝诇讬谞谉 诇讗 谞砖讱 讗讬讻讗 讜诇讗 转专讘讬转 讗讬讻讗 讚讛讗 讗诇讜 诪砖注专讬诐 讘讗讬住专讬谉 砖讛谉 砖诇 讻住祝 谞砖讱 讜转专讘讬转 讗讬讻讗 讜讘讜讚讗讬 讘讗讬住专讬谉 诪砖注专讬诐 砖讛谉 砖诇 讻住祝 讜诇讗 讘讚讬谞专 讝讛讘 讚讚讛讘讗 诇讙讘讬 讻住驻讗 驻讬专讗 讛讜讬 讜讘讻住驻讗 讚讛讜讛 讟讬讘注讗 诪砖注专讬谞谉. 讜讗讬谉 诇讜诪专 讚讗讬转 诇讛讜 诇讙诪专讗 讻讬诇讚讜转讜 讚专讘讬 讚讚讛讘讗 诇讙讘讬 讻住驻讗 讟讬讘注讗 讛讜讬 讚讛讗 诇讗 拽讬讬诪讗 诇谉 讗诇讗 讻讝拽谞讜转讜. 讜爪专讬讱 诇讜诪专 诇讚讘专讬讛诐 讚讗讬住专讬谉 讗讬谞讜 诪讟讘注 砖诇 讻住祝 诇讘讚 讗讘诇 讛讜讗 讻住祝 住讬讙讬诐 讻讬 讛拽讟谉 砖讘诪讟讘注 讻住祝 爪专讜祝 讛讜讗 诪注讛 讜诇讻谉 讛讟注谞讛 砖转讬 讻住祝 专爪讛 诇讜诪专 砖转讬 诪注讬谉 讚讛讘讗 诇讙讘讬 讗讬住专讬谉 砖讗讬谞讜 诪讟讘注 讻住祝 爪专讜祝 讟讬讘注讗 讛讜讬 讻诪讜 砖讛讜讗 讟讬讘注讗 诇讙讘讬 谞讞砖转 诇驻讬 砖讛讜讗 讞专讬祝 诪诪谞讜 讜讬讜爪讗 讘讻诇 诪拽讜诐 讻住讘专转 讛专诪讘"谉 诇注讬诇 讘驻专拽 讛讝讛讘. 注讚 讻讗谉.


谞砖讱 讗讬讻讗 讚拽讗 谞讻讬转 诇讬讛. 驻讬专讜砖 讚拽住诇拽讗 讚注转讬谉 讚讘谞砖讱 讗讝诇讬谞谉 讘转专 诪注讬拽专讗 砖诪砖注讛 砖诪转讞讬讬讘 诇讜讛 诇驻专讜注 讬讜转专 诪诪讛 砖诇讜讛 讛专讬 讛讜讗 谞砖讜讱 讗讘诇 转专讘讬转 讗讬谞讜 谞拽讟 讗诇讗 注诇 砖诐 住讜驻讜 砖诪诪讜谞讜 砖诇 诪诇讜讛 讗讬谞讜 诪转专讘讛 讗诇讗 讘砖注转 驻专注讜谉. 讜讗住讬拽谞讗 讚诇讬转讗 讚讛讬讻讗 讚讗讜讝讬祝 诪讗讛 讘诪讗讛 讜注砖专讬诐 讗讬 讘转专 诪注讬拽专讗 讗讝诇讬谞谉 讛讗 讗讬讻讗 谞砖讱 讜讛讗 讗讬讻讗 转专讘讬转 砖讗讬谉 讛诇讜讛 谞砖讜讱 讗诇讗 诪讞诪转 砖诪转讞住专 诪诪讜谉 讜讻讬讜谉 砖讗转讛 讗讜诪专 砖谞转讞住专 诪诪讜谞讜 砖诇 诇讜讛 注诇 讻专讞讱 诪诪讜谞讜 砖诇 诪诇讜讛 诪转专讘讛 讜讗讬讻讗 谞砖讱 讜讗讬讻讗 转专讘讬转. 讜讗讬 讘转专 讘住讜祝 讗讝诇转 讜诪砖讜诐 讛讻讬 讗诪专转 讚诇讬讻讗 转专讘讬转 砖诇讗 谞转专讘讛 诪诪讜谞讜 砖诇 诪诇讜讛 讗祝 诇讜讛 诇讗 谞转讞住专 讜讻讬 讛讬讻讬 讚诇讬讻讗 转专讘讬转 谞砖讱 谞诪讬 诇讬讻讗 讛讬诇讻讱 诇讗 诪砖讻讞转 诇讛 谞砖讱 讘诇讗 转专讘讬转 讜转专讘讬转 讘诇讗 谞砖讱.


讜诇注谞讬谉 讚讬谞讗 拽讬讬诪讗 诇谉 讚讘转专 诪注讬拽专讗 讗讝诇讬谞谉. 讛讬诇讻讱 讛讬讻讗 讚讗讜讝驻讬讛 诪讗讛 讘诪讗讛 讜注砖专讬诐 讗祝 注诇 讙讘 讚讝讜诇 驻专讜讟讜转 讜拽诪讜 诪讗讛 讜注砖专讬诐 讘讚谞拽讗 讗驻讬诇讜 讛讻讬 讗讬讻讗 谞砖讱 讜转专讘讬转 诪讚讗讜专讬讬转讗 讚讗讝诇讬谞谉 讘转专 诪注讬拽专讗. 讜讻谉 住讗转讬诐 讞讟讬诐 讘砖诇砖 讗祝 注诇 驻讬 砖讛讜讝诇讜 砖诇砖 讜注诪讚讜 讘讚诪讬 住讗转讬诐. 讜讛讬讻讗 讚讗讜讝驻讬讛 诪讗讛 讘诪讗讛 (讜注砖专讬诐) 讗祝 注诇 讙讘 讚讗讬讬拽讜专 讘转专 讛讻讬 诪讚讗讜专讬讬转讗 砖专讬 讜讛讬讬谞讜 讟注诪讗 讚讛诇讜讗转 住讗讛 讘住讗讛 讗祝 注诇 驻讬 砖讛讜拽专讜 讞讟讬谉 讗讬谞讛 讗诇讗 专讘讬转 讚专讘谞谉 讜讻讚讗诪专讬谞谉 讚讘转专 诪注讬拽专讗 讗讝诇讬谞谉. 讛专"谉.


讗讬 讗转讛 诪讜爪讗 谞砖讱 讘诇讗 转专讘讬转 讜转专讘讬转 讘诇讗 谞砖讱 讜讻讜'. 驻讬专讜砖 砖讗住专讜 讛讻转讜讘 诪驻谞讬 砖诪诪讜谞讜 砖诇 讝讛 诪转专讘讛 讜诪诪讜谞讜 砖诇 讝讛 诪转讞住专 讜诪驻谞讬 讝讛 拽专讗讜 讘砖谞讬 砖诪讜转 讛诇诇讜. 讛专讬爪讘"砖.


诇注讘讜专 注诇讬讜 讘砖谞讬 诇讗讜讬谉. 讜讛讗 讚拽诪砖谞讬 拽专讗 讘讚讬讘讜专讬讛 讜诇讗 讻转讬讘 转专讬 讝讬诪谞讬 谞砖讱 讗讜 转专讬 讝讬诪谞讬 转专讘讬转 讗讜专讞讬讛 讚拽专讗 讛讻讬. 讗讬 谞诪讬 诇砖讜诐 讚专砖讗 砖谞讬 拽专讗 讘讚讬讘讜专讬讛. 讛专讗"砖.


诇注讘讜专 注诇讬讜 讘砖谞讬 诇讗讜讬谉 讜讻讜'. 驻讬专讜砖 讜诇讗 讚拽讚拽转 讘谞讜砖讗讬谉 讜诪讻诇 诪拽讜诐 讛讘专讬讬转讗 讚拽讚拽讛 讘谞讜砖讗讬谉. 讜拽爪转 拽砖讛 讚驻砖讬讟讗 讚讻讬讜谉 讚讗讬谉 谞砖讱 讘诇讗 转专讘讬转 讜转专讘讬转 讘诇讗 谞砖讱 驻砖讬讟讗 讚诇注讘讜专 讘砖谞讬 诇讗讜讬谉 讻转讘讛 讜诇讗 讚拽讚拽讜 讘谞讜砖讗讬谉 讜诪讗讬 讛讗讬 讚拽讗诪专 讘讘专讬讬转讗 讗讬谉 诇讬 讜讻讜' 讜讗驻砖专 砖讻诇 讝讛 讛讜讗 讻注讬谉 讬讙讚讬诇 转讜专讛 讜讬讗讚讬专 讜讻讚讗诪专 诇讘住讜祝 讗诇讜 诇讗 谞讗诪专 拽讗诪专. 讗讬 谞诪讬 讗驻砖专 讚拽讗诪专 诇讛讜爪讬讗 诪诇讘 讛讟讜注讬谉 砖讬砖 专讘讬转 讘诇讗 谞砖讱 讜讬砖 谞砖讱 讘诇讗 专讘讬转. 讜注讜讚 讚讗驻砖专 诇讜诪专 注诇 讬讚讬 讛讚讞拽 讚诇注讜诇诐 拽"拽 讘谞讜砖讗讬谉 讜诇讗 诪砖讜诐 讚讗讬讻讗 讞诇讜拽 讘讬谉 砖诐 谞砖讱 讜砖诐 专讘讬转 砖诇讗 谞诪爪讗 讝讛 讘诇讗 讝讛 讜诪讻诇 诪拽讜诐 讻转讘讬谞讛讜 转专讜讜讬讬讛讜 砖讻砖讬转谉 讻住祝 讜讗讜讻诇 讘讘转 讗讞转 讘专讘讬转 砖讬注讘讜专 讘砖谞讬 诇讗讜讬谉. 讜诪讛 砖驻讬专砖 专砖"讬 讘注讬拽专 讛讘专讬讬转讗 讘讗讜诪专讜 讚讗讬讬转讜专 转专讜讜讬讬讛讜 谞砖讱 讻住祝 讜谞砖讱 讗讜讻诇 讜讛讜讗 讻讞讜讝专 讘讛 诪诪讛 砖谞讗诪专 讘转讞诇讛 讛讬讬谞讜 诪驻谞讬 拽专讬讗转 讛砖诐 讚讬 讘诇讗 转砖讬讱 讜讻诇 讚讘专 讗砖专 讬砖讜讱 讜谞讬讞讗 讚诪讗讬 拽讗诪专 讜讗讬谉 诇讬 讗诇讗 讘诇讜讛 讜讻讜' 讚拽专讬讗转 讛砖诐 讙诇讜讬 讘注诇诪讗 讛讜讗 讜讚讬 诇讻讜诇谉 讘讗讞讚 诇诇讜讛 讜诇诪诇讜讛 讜讗驻讬诇讜 讛讻讬 诪讗诐 讗讬谞讜 注谞讬谉 讻讬讜谉 讚诇讛讜讚讬注 拽专讬讗转 讛砖诐 讘讗. 讜诪讻诇 诪拽讜诐 拽爪转 拽砖讛 讚讗诐 诇讞讬讬讘讜 讘诇讗讜 砖诇讗 谞讗诪专 讗诇讗 讘诪诇讜讛 讛讬讗讱 讗驻砖专 讚诇讛讜讬 讬爪讬讘讗 讘讗专注讗 讜讻讜'. 讜注讜讚 砖讻诇 注爪诪讜 讗讬谞讜 谞专讗讛 砖讛讜讗 讞讬讬讘 讗诇讗 诪砖讜诐 砖诪注讘讬专 诇诪诇讜讛 讜讛讬讬谞讜 诇砖讜谉 转砖讬讱 讜讻注讬谉 讜诇驻谞讬 注讜专. 讜注讜讚 讚讙专讬注讗 诪讬谞讛 讚讗诐 诇讗 谞讗诪专 讗诇讗 注诇 讗讜讻诇 讜讘讚讜拽讗 讛讬讻讬 诪讞讬讬讘 诇讜讛 注诇讬讜 讘讻住祝 讻诇诇 诪讻诇 讬讬转讜专讬谉 砖讘注讜诇诐 讜讗诐 讘诪拽讜诪谉 讗讬谉 诇讜 注谞讬谉 讻诇诇 诇讚讘专 讝讛 讗讬 讝讛 诇讗讜 讘讗 注诇 讛诇讜讛 讜讗诐 诇讗讜 讘诇讗 转砖讬讱 讛讜讗 讜讻诇 讬讬转讜专讜 讗讬谞诐 讗诇讗 讗讞讚 讻诇诇 讜讝讛 诇讗 谞转谉 诇讬讻转讘 讜诇驻讬 砖驻讬专砖谞讜 诇诪注诇讛 砖讘讗讛 讛讘专讬讬转讗 诇讛讘讚讬诇谞讜 诪谉 讛讟讜注讬诐 讜讗讜诪专 讚专讘讬转 讜谞砖讱 转专转讬 诪讬诇讬 谞讬谞讛讜 讛讬讬谞讜 诇讬转 诇讜谉 诇驻专砖 讛讘专讬讬转讗 讻注谞讬谉 讝讛 讚谞砖讱 讗讜讻诇 讗讬爪讟专讬讱 诇讙讜驻讬讛 讜专讬讘讜 讗驻讬诇讜 诇诪诇讜讛 讗讘诇 谞砖讱 讻住祝 讗转讗 诇讞讬讬讘 讛诇讜讛 注诇 讛专讘讬转 砖讗讬谞讜 谞砖讱 注诇 讛讻住祝 讜诪砖讜诐 诇讗讜 讚诇讗 转砖讬讱 砖注砖讗讜 讛讻转讜讘 讻讻讜诇诇 讘讗诐 讗讬谞讜 注谞讬谉 讜讛讬讬谞讜 讚拽讗诪专 讗讬谉 诇讬 讗诇讗 诇讜讛 讚讛讗 讘专讘讬转 讘讻住祝 诇讗讜 拽专讬讗转 讛砖诐 讗讬讻讗 讗诇讗 讞讬讜讘讗 讘诇讜讛 诪讙讝专转 讛讻转讜讘 诪讗诐 讗讬谞讜 注谞讬谉. 讜讗讬谉 诇讛拽砖讜转 讘谞砖讱 讘讗讜讻诇 诇讗 讗讬爪讟专讬讱 讻讬讜谉 讚讻转讬讘 讻诇 讚讘专 讗砖专 讬砖讱. 讚讗驻砖专 讚讻讬讜谉 砖讬爪讗 诪谉 讛讻诇诇 讘诪诇讜讛 讛讜爪专讱 诇讛讻谞讬住讛 讘讻诇诇 讘驻讬专讜砖 讗驻讬诇讜 讘诇讜讛 讜诇讙诇讜转 注诇 讛诪诇讜讛 讙诐 讻谉 讚讛讗 讻诇 讚讘专 讞讜抓 诪讗讜讻诇. 讜爪专讬讱 注讬讜谉. 注讚 讻讗谉 诪砖讬讟讛.

讜讻转讜讘 讘讙讬专住转 转讜住驻讜转 讜讝讛 诇砖讜谞诐: 谞专讗讛 讚讗祝 注诇 讙讘 讚讬诇讬祝 讘讙讝专讛 砖讜讛 诪诇讜讛 诇诪诇讜讛 诪讻诇 诪拽讜诐 讗讬爪讟专讬讱 诇讻转讜讘 讘诪诇讜讛 砖谞讬 诇讗讜讬谉 讞讚 讘谞砖讱 讜讞讚 讘诪专讘讬转 讚诪讬转讜专讗 讚谞砖讱 讚讻转讬讘 讘诇讜讛 诇讗 讛讜讛 诪讜拽诪讬谞谉 讘诇讗讜 讛讗讬 讗讬 诇讗讜 讚讙诇讬 诇谉 讘讛讚讬讗 讘诪诇讜讛 讚讗讬讻讗 转专讬 诇讗讜讬谉 讘谞砖讱 讜讘诪专讘讬转. 注讚 讻讗谉.


讜讝讛 诇砖讜谉 讛专讗"砖: 谞砖讱 讗讜讻诇 诪谞讬谉. 驻讬专讜砖 砖讬讛讗 讛诪诇讜讛 注讜讘专 讘讛诇讜讗转 驻讬专讜转 诪砖讜诐 诇讗讜 讚谞砖讱 转诇诪讜讚 诇讜诪专 诇讗 转砖讬讱 诇讗讞讬讱 谞砖讱 讻住祝 谞砖讱 讗讜讻诇 诪拽专讗 讝讛 讘诇讜讛 谞讗诪专 讜诪讬讛讜 砖诪注 诪讬谞讛 诪讛讗 讚砖讬讬讱 诇砖讜谉 谞砖讱 讘讗讜讻诇 讗祝 注诇 讙讘 讚诇讗 讻转讬讘 讘诪诇讜讛 讗诇讗 讘诇讜讛. 讜拽砖讛 讚讗诐 讻谉 诇驻讬 讛诪住拽谞讗 讗诪讗讬 爪专讬讱 讙讝专讛 砖讜讛 诇诇诪讜讚 专讘讬转 讻住祝 讘诪诇讜讛 讘诇讗 讙讝专讛 砖讜讛 谞诪讬 讻讬讜谉 讚讗砖讻讞谉 讚砖讬讬讱 诇砖讜谉 专讘讬转 讘讻住祝 讘诇讜讛 谞讬诪讗 讛讜讗 讛讚讬谉 讘诪诇讜讛 讻讚讗诪专讬谞谉 讙讘讬 谞砖讱 讗讜讻诇. 讜谞专讗讛 诇驻专砖 讚讘专讬砖讗 谞诪讬 讗讙讝专讛 砖讜讛 讚谞砖讱 谞砖讱 住诪讬讱 讚拽转谞讬 讘住讬驻讗 讜讻谉 诪砖诪注 诪诇砖讜谉 讛拽讜谞讟专住 讘住讜祝 讚讘专讬讜. 讜注讜讚 讬砖 诇讜诪专 讚诇讗 讚诪讬 讚诇讗 讗砖讻讞谉 讘诇讜讛 讚讻转讬讘 讘讬讛 专讘讬转 讻住祝 讗诇讗 讚讬诇驻讬谞谉 讘讗诐 讗讬谞讜 注谞讬谉 讛讬诇讻讱 讗讬 诇讗讜 讙讝专讛 砖讜讛 诇讗 讬诇驻讬谞谉 诪诇讜讛 诪讬谞讬讛 讗讘诇 谞砖讱 讚讻转讬讘 讘讛讚讬讗 讘讗讜讻诇 讗祝 注诇 讙讘 讚讙讘讬 诇讜讛 讻转讬讘 讬诇驻讬谞谉 诪讬谞讬讛 讚讻讬 讻转讘 专讞诪谞讗 讘诪诇讜讛 讜讘诪专讘讬转 诇讗 转转谉 讗讻诇讱 讛讜讗 讛讚讬谉 讚拽讗讬 注诇讬讛 谞诪讬 诇讗讜 讚谞砖讱 讚讻转讬讘 讘讬讛 讘讛讛讜讗 拽专讗 讻讬讜谉 讚讗砖讻讞谉 讘诇讜讛 讚砖讬讬讱 诇砖讜谉 谞砖讱 讘讗讜讻诇. 专讘讬谞讜 讞谞谞讗诇 讝"诇 讙专讬住 讗诐 讗讬谞讜 注谞讬谉 诇谞砖讱 讻住祝 砖讛专讬 讻讘专 谞讗诪专 讗转 讻住驻讱 诇讗 转转谉 诇讜 讘谞砖讱 转谞讛讜 注谞讬谉 诇专讘讬转 讻住祝 讜诇驻讬讻讱 住诪讬讱 讗讙讝专讛 砖讜讛 讚诇讘住讜祝 讚讬诇驻讬 诪讛讚讚讬. 讜讗讬谉 诪砖诪注 讻谉 砖注讚讬讬谉 诇讗 讛讝讻讬专 讛讙讝专讛 砖讜讛. 讜注讜讚 诪砖诪注 诪讛 谞砖讱 讛讗诪讜专 讘诇讜讛 诇讗 讞诇拽转 讘讜 讘讬谉 讘讻住祝 讘讬谉 讘讗讜讻诇 讘讬谉 讘谞砖讱 讘讬谉 讘转专讘讬转 讚诪讙讜驻讬讛 讚拽专讗 讚诇讜讛 砖诪注讬谞谉 讻诇 讝讛. 诪谞讬谉 诇专讘讜转 讻诇 讚讘专 讜讻讜'. 讗祝 注诇 讙讘 讚诪诇讜讛 讻诇 讚讘专 讘拽专拽注 诇讗 诪讬讞讬讬讘 诪砖讜诐 专讘讬转 讗诐 讛讬讛 诪诇讜讛 拽专拽注 讻讙讜谉 砖讛诇讜讛讜 注砖专讛 讙驻谞讬诐 讟注讜谞讜转 讘讗讞讚 注砖专 诪讚讗诪专讬谞谉 讘驻专拽 谞注专讛 讛诪讜爪讬讗 砖诐 专注 讜讻讜'. 讜转讬诪讛 讻讬讜谉 讚讻转讬讘 讻诇 讚讘专 诪讛讬讻讗 转讬转讬 诇谉 诇诪注讜讟讬 拽专拽注. 讜讬砖 诇讜诪专 讚讚专砖讬 拽专讗 讘讻诇诇 讜驻专讟 讜讻诇诇 讜讻讜' 讜转讬诪讛 诪谞讗 诇谉 砖注讜讘专 砖转讬诐 讘讻住祝 讜讗讜讻诇 讻讬讜谉 讚诇讗 讗讬讬转专 讚讗讬爪讟专讬讱 诇讻诇诇 讜驻专讟 讜讻诇诇 讜讬砖 诇讜诪专 讚诪谞砖讱 讚诪讬讬转专 讚专讬砖 讚讛讜讛 诪爪讬 诇讻讻转讘 诇讗 转砖讬讱 诇讗讞讬讱 讻住祝 讗讜讻诇 讜讻诇 讚讘专 讗砖专 讬砖讱 讜讻转讬讘 谞砖讱 讚讻诇 讞讚 讜讞讚 讜讘讻诇 讚讘专 谞诪讬 注讜讘专 砖转讬诐 讚讛讗 诪讬讬转专 讘讬讛 谞砖讱. 讜诪讬讛讜 讗讬讻讗 讞讚 谞砖讱 讚诪讬讬转专 讻讬讜谉 讚讘讻诇 讚讘专 注讜讘专 砖转讬诐 讚转诇转讗 谞砖讱 讻转讬讘讬 讞讚 诇讗转讜讬讬 专讘讬转 诇讻诇 讚讘专 讜讞讚 诇讙讝专讛 砖讜讛 讜讗讬讚讱 诇讗 讬讚注讬谞谉 诇诪讗讬 讗转讗. 注讚 讻讗谉.
讜诪讬讛讜 讗驻砖专 诇讬 诇讜诪专 讚讗讬谉 专讗讬讛 诪讛讛讬讗 讚驻专拽 谞注专讛 讚讛转诐 诇讗讜 诪专讘讬转 诪诪砖 拽讗 讬诇驻讬 诇讛 讗诇讗 诪讛讛讜讗 拽专讗 讚讜拽讗 讚讻转讬讘 讘讬讛 砖讬诪讛 讙讘讬 专讘讬转 讜讘讛讛讜讗 拽专讗 讻住祝 讻转讬讘 讘讬讛. 讜讬砖 诇谞讜 讻讬讜爪讗 讘讝讛 诇驻讬 讚注转讬 讘拽讬讚讜砖讬谉 讚讙诪专讬 注专讬讜转 讘讚讘专 讚讘专 诪诪诪讜谉 讜诪讬谞讛 讗诪专讬谞谉 讚讗驻讬诇讜 拽讚砖讛 讘注讚 讗讞讚 讜砖谞讬讛诐 诪讜讚讬诐 讗讬谞讛 诪拽讜讚砖转 讚讬诇驻讬谞谉 讚讘专 讚讘专 诪诪诪讜谉 讻转讬讘 讛讻讗 讻讬 诪爪讗 讘讛 注专讜转 讚讘专 讜讻转讬讘 讛转诐 注诇 驻讬 砖砖谞讬诐 注讚讬诐 讗讜 砖诇砖讛 注讚讬诐 讬拽讜诐 讚讘专 讜讗诇讜 注专讬讜转 诪注谞讬谉 诪诪讜谉 讙诪专讬谞谉 讘砖砖谞讬讛诐 诪专讚讬诐 讗诪讗讬 讗讬谞讛 诪拽讜讚砖转 讚讛讗 讙讘讬 诪诪讜谉 讛讜讚讗转 讘注诇 讚讬谉 讻诪讗讛 注讚讬诐 讚诪讬 讗诇讗 讚讛转诐 诇讗 讬诇驻讬谞谉 注专讬讜转 诪注谞讬谉 诪诪讜谉 讗诇讗 诪诪拽讜诐 砖谞讗诪专 讘诪诪讜谉 讚讘专 讚讛讬讬谞讜 注诇 驻讬 砖谞讬诐 注讚讬诐 讜讛转诐 讘诪拽讜诐 讛讻讞砖讛 讛讬讗 讜诪讛讛讜讗 讚讜讻转讗 讚讜拽讗 讛讜讗 讚讬诇驻讬谞谉 诪讛 讛转诐 注诇 驻讬 注讚讬诐 讗祝 注专讬讜转 讚讜拽讗 注诇 驻讬 注讚讬诐 讻诪诪讜谉 讘诪拽讜诐 讛讻讞砖讛. 讗诇讗 砖讗诐 讻谉 拽砖讛 讚讛讜讛 诇讛讜 讘驻专拽 谞注专讛 诇诪讬讘注讬 砖讻专谉 讘讻诇 讚讘专 讞讜抓 诪讻住祝 诪讛讜 讜诪讗讬 砖谞讗 拽专拽注 讚谞拽讟. 讜讛专讗砖讜谉 谞专讗讛 注讬拽专 讜讻诪讜 砖讻转讘讜 讘转讜住驻讜转. 讛专砖讘"讗.
讜讝讛 诇砖讜谉 诪讜专谞讜 讛专讘 谞专"讜: 讛讻讬 讙专讬住 专砖"讬 讗诐 讗讬谞讜 注谞讬谉 诇谞砖讱 讻住祝 砖讛专讬 讻讘专 谞讗诪专 诇讗 转砖讬讱 诇讗讞讬讱 讜讗住讬驻讬讛 讚拽专讗 住诪诪讱 讚讻转讬讘 谞砖讱 讻诇 讚讘专 讗砖专 讬砖讱 讜诇讗 讛讜讛 爪专讬讱 诇讗 谞砖讱 讻住祝 讜诇讗 谞砖讱 讗讜讻诇 讗诇讗 讗诐 讗讬谞讜 注谞讬谉 转谞诐 注谞讬谉 谞砖讱 讻住祝 诇讗砖诪讜注讬谞谉 专讘讬转 讻住祝 谞砖讱 讗讜讻诇 诇讗砖诪讜注讬谞谉 专讘讬转 讗讜讻诇 讜讗讙讘 讚讗讬爪讟专讬讱 诇诪讬讻转讘 谞砖讱 谞砖讱 诇讗 住讙讬 讚诇讗 讻转讬讘 讻住祝 讗讜讻诇 讜讛砖转讗 诇讗 讛讜讜 讻诇诇 讜驻专讟 讜讻诇诇 讜讗驻砖专 讚诇讗 谞转诪注讟讜 拽专拽注讜转 诪专讘讬转. 讜讗讬讻讗 专讘讜讜转讗 讚住讘讬专讗 诇讛讜 讛讻讬. 谞诪爪讗 诇驻讬 砖讬讟讛 讝讜 砖诇 专砖"讬 讝"诇 讚转诇转讗 谞砖讱 讬转讬专讗 讻转讬讘讬 转专转讬 诇讗砖诪讜注讬谞谉 专讘讬转 讻住祝 讜专讘讬转 讗讜讻诇 讘诇讜讛 讜讗讞讚 诇讙讝专讛 砖讜讛 诇诇诪讚 诇诪诇讜讛 谞砖讱 讗讜讻诇 讜诪专讘讬转 讻住祝 讚讗诇讜 谞砖讱 讻住祝 讜专讘讬转 讗讜讻诇 讘讙讜驻讬讛 讻转讬讘讬. 讜讗诐 转讗诪专 讛转讬谞讞 讗诐 讗讬谉 诇讛砖讬讘 讗讘诇 讗诐 讬砖 诇讛砖讬讘 诪砖讬讘讬谉 讻讬讜谉 砖讗讬谞讛 诪讜驻谞讛 讗诇讗 诪爪讚 讗讞讚 讜讗讬讻讗 诇讗讜转讜讘讬 诪讛 诇诇讜讛 讚讘讚讬谉 讛讜讗 砖讬注讘讜专 注诇 讗专讘注讛 诇讗讜讬谉 砖讻谉 讛讜讗 诪专讙讬诇 讘注讘讬专讛 砖讛讜诇讱 讗爪诇 讛诪诇讜讛 砖讬诇讜谞讜 转讗诪专 讘诪诇讜讛 砖讗讬谉 讚专讻讜 诇诇讻转 讗爪诇 讛诇讜讛 砖讬诇讜讛 诪诪谞讜. 讜诪转讜讱 讻讱 讛讜爪专讻讜 讛转讜住驻讜转 诇讜诪专 砖讛讜讗 诪讜驻谞讛 诪砖谞讬 爪讚讚讬谉. 讗讘诇 诪讚讘专讬 专砖"讬 诪砖诪注 诇讬 讚诇讗 讘注讬谞谉 诪讜驻谞讛 诪砖谞讬 爪讚讚讬谉 讚讗讬谉 诇讛砖讬讘 讚讗讚专讘讛 讬砖 讞讜诪专讗 讗讞专转 讘诪诇讜讛 砖诪诪讜谞讜 诪转专讘讛 讜砖诇 诇讜讛 讞住专. 讗讬 谞诪讬 讗讬讻讗 诇诪讬诪专 讚讗讻转讬 诪讜驻谞讛 诪砖谞讬 爪讚讚讬谉 讛讛讜讗 讚讛讗 讻转讬讘 讻诇 讚讘专 讗砖专 讬砖讱 讜讗讬讻讗 讞诪砖讛 谞砖讱 讘拽专讗 讞讚 诇讙讜驻讬讛 讜转专转讬 诇讗诐 讗讬谞讜 注谞讬谉 讜转专转讬 诇讗驻谞讜讬讬 讚砖讚讬 讞讚 诪讬谞讬讬讛讜 讘诪诇讜讛 讜讚讻讜讜转讛 讘转诇诪讜讚讗 讟讜讘讗 讛讗 诇诪讚转 讻讬 讻驻讬 讛拽住诇拽讗 讚注转讬谉 讚讬诇驻讬 诇讛 诪讛讙讝专讛 砖讜讛 诇讗 砖讬讬讱 诇讗拽砖讜讬讬 讻讬讜谉 讚住讜驻讜 诇专讘讜转 讻诇 讚讘专 讻住祝 讗讜讻诇 诇诪讛 诇讬 讻讬讜谉 讚爪专讬讱 诇讻转讜讘 谞砖讱 谞砖讱 诇讗诐 讗讬谞讜 注谞讬谉 诇讗 住讙讬 讚诇讗 讻转讬讘 讻住祝 讜讗讜讻诇 诇讗砖诪讜注讬谞谉 讚讗讬讻讗 专讘讬转 讘讻住祝 讜讗讜讻诇. 讗讘诇 诇驻讬 讛诪住拽谞讗 讚讗诇讜 诇讗 谞讗诪专 拽讗诪专 讜讗谞谉 诪讙讜驻讬讛 讚拽专讗 讬诇驻讬谞谉 讻讚拽讗诪专 专讘讬谞讗 讗讬讻讗 诇讗拽砖讜讬讬 讻住祝 讗讜讻诇 诇诪讛 诇讬 讜讘砖诇诪讗 讗讬 讛讜讬 讻诇诇 讜驻专讟 讜讻诇诇 讜讬爪讗讜 拽专拽注讜转 谞讬讞讗 讻讚讻转讘讜 讛转讜住驻讜转 讗讘诇 讗讬 诇讗 讛讜讬 讻诇诇 讜驻专讟 讜讻诇诇 讻住祝 讗讜讻诇 诇诪讛 诇讬. 讜讬砖 诇讜诪专 讚讗转讬 诇讞诇拽 诇讗砖诪讜注讬谞谉 讚讗讬 注讘专 讗讻住祝 讜讗讜讻诇 讘讛讚讬 讛讚讚讬 讚诪讞讬讬讘 转专转讬. 讗讬 谞诪讬 讗讬谉 讝讛 讻诇诇 讜驻专讟 讜讻诇诇 诇讚讜谞讜 讻注讬谉 讛驻专讟 讚讘砖诇诪讗 讛讬讻讗 讚诇讬讻讗 诇专讘讜讬讬 诪讻诇诇 讘转专讗 诪讬讚讬 讚讬讬谞讬谞谉 诇讬讛 讘讻注讬谉 讛驻专讟 讻讙讜谉 讗讬 讛讜讛 讻转讬讘 谞砖讱 讻诇 讗砖专 讬砖讱 讗讘诇 讛砖转讗 讚讻转讬讘 讻诇 讚讘专 讗砖专 讬砖讱 讜讗转讬 诇专讘讜讬讬 专讘讬转 讚讘专讬诐 诇讗 讚讬讬谞讬谞谉 诇讬讛 讻注讬谉 讛驻专讟 讗诇讗 讗转讬 诇专讘讜讬讬 讻诇 诪讬诇讬 讜讗驻讬诇讜 拽专拽注讜转. 讻讱 爪专讬讱 诇转专抓 诇讚注转 讛讗讜诪专讬诐 讬砖 专讘讬转 讘拽专拽注讜转. 讗讘诇 讘注诇讬 讛砖讟讛 讛讗讞专转 讬转专爪讜 讚砖驻讬专 讚讬讬谞讬谞谉 诇讬讛 讘讻诇诇 讜驻专讟 讜讻诇诇 讻注讬谉 讛驻专讟 讚讚讘专 诇讗 讗转讬 诇专讘讜讬讬 诪讬讚讬 讚专讘讬转 讚讚讘专讬讛诐 讛讜讗 讜讗住诪讻讜讛 讗讛讗讬 拽专讗. 讜诪转讜讱 诇砖讜谉 讛转讜住驻讜转 诪砖诪注 诇讬 砖讛谉 诪拽砖讬诐 讛拽讜砖讬讗 讗驻讬诇讜 诇诪讗讬 讚拽住诇拽讗 讚注转讬谉 讚讗讬 诇讗 转讬诪讗 讛讻讬 诪讛 砖讬讬讻讗 拽讜砖讬讗 讝讜 讘讝讛 讛讚讬讘讜专 讜讗诐 讻谉 拽砖讬讗 讟讜讘讗 讚讛讗 诇讚讬讚讛讜 注诇 讻专讞讱 讛讜讛 爪专讬讱 诇诪讻转讘 诇讗 转砖讬讱 诇讗讞讬讱 谞砖讱 讻住祝 讗讜讻诇 诇诇诪讜讚 讘讗诐 讗讬谞讜 注谞讬谉 专讘讬转 讻住祝 讜讗讜讻诇. 讜诪转讜讱 讛讚讜讞拽 讗谞讬 讗讜诪专 讚讛讻讬 拽讗 拽砖讬讗 诇讛讜 讚诇讻转讜讘 诇讗 转砖讬讱 诇讗讞讬讱 谞砖讱 讻诇 讚讘专 讗砖专 讬砖讱 讜转讜 诇讗 讜讗讬 讻转讬讘 诇讗 转砖讬讱 讻诇 讚讘专 讬讚注讬谞谉 讚讘讻诇 讚讘专 讗讬讻讗 谞砖讱 讜诪讚讻转讬讘 谞砖讱 讻诇 讚讘专 讗诐 讗讬谞讜 注谞讬谉 诇谞砖讱 讻诇 讚讘专 砖讻讘专 讗诪讜专 转谞讛讜 注谞讬谉 诇专讘讜转 讻诇 讚讘专 讜讗讬讬转专 诇谉 诇讙讝专讛 砖讜讛 讬砖讱 诇讬转谉 讗转 讛讗诪讜专 讘诇讜讛 诇诪诇讜讛. 讜讗祝 注诇 讙讘 讚讛讻讗 谞砖讱 讜讛讻讗 讬砖讱 诇讗 拽砖讬讗 讚诪爪讬谞讜 讙讚讜诇讛 诪讝讜 讜讘讗 讛讻讛谉 讜砖讘 讛讻讛谉 诇讙讝专讛 砖讜讛 讜讻诇 砖讻谉 讛讻讗 讚讛讻诇 注谞讬谉 谞砖讱 讜讗祝 注诇 讙讘 讚诇讗 讛讜讬 诪讜驻谞讛 讗讬谉 诇讛砖讬讘 讜讻讚讻转讬讘谞讗 讜讗诐 讻谉 讻住祝 讗讜讻诇 诇诪讛 诇讬. 讜讘砖诇诪讗 诇驻讬专讜砖 专砖"讬 讚诇讗 讚专砖讬谞谉 谞砖讱 讘诇讗 讻住祝 讜诇讗 谞砖讱 讘诇讗 讗讜讻诇 谞讬讞讗 讚讛讗 诇讗 诪讬讬转专讬 讻住祝 讗讜讻诇 讗讘诇 诇讚讘专讬 讛转讜住驻讜转 讚讚专砖讬 讻住祝 讜讗讜讻诇 讘诇讞讜讚讬讬讛讜 谞讚专讜砖 谞诪讬 谞砖讱 诇讞讜讚讬讛 讜讻住祝 讗讜讻诇 诇诪讛 诇讬. 讜讗诐 转讗诪专 诇诪讗谉 讚诇讗 讚专讬砖 讻诇诇 讜驻专讟 讜讻诇诇 讜诇讗 诪诪注讟 拽专拽注讜转 讛讗 讗诪专讬谞谉 讘驻专拽 谞注专讛 讘注讬 专讘讬 讬专诪讬讛 砖讻专谉 讘拽专拽注 诪讛讜 讚诪砖诪注 讚讗讬谉 专讘讬转 讘拽专拽注讜转 讻诪讜 砖讻转讘讜 讛转讜住驻讜转. 讛讗 转专讬爪讜 诇讬讛 讚讛转诐 诇讗讜 诪砖讜诐 讚讗讬谉 专讘讬转 讘拽专拽注讜转 讗诇讗 诪砖讜诐 讚诇讗 砖讬讬讱 讚讗诐 讗诪专 讛讗 诇讱 讗专讘注 讗诪讜转 注诇 诪谞转 砖转转谉 诇讬 讞诪砖 讗讬谉 讝讜 专讘讬转 讗诇讗 讞诇讬驻讬谉 讜诪讜转专 讜讻讬讜谉 讚讛诇讜讗讛 诇讗 砖讬讬讻讗 讘拽专拽注 拽诪讬讘注讬讗 诇讬讛 诇专讘讬 讬专诪讬讛 讚讘注讬 注讜讚 砖讬砖讻讜专 注讚讬诐 砖讻专谉 讘拽专拽注 诪讛讜 讻讬讜谉 讚讙讘讬 专讘讬转 诇讗 砖讬讬讻讗 砖讬诪讛 讛讘讗讛 注诇 讬讚讬 拽专拽注 讛讻讗 谞诪讬 驻讟讜专 讗讜 讚讬诇诪讗 讻讬讜谉 讚讙讘讬 砖讻讬专讜转 砖讬讬讻讗 讞讬讬讘, 讻讱 转讬专抓 讛专诪"讛. 讜讛讜讬 讬讜讚注 讚讗祝 注诇 驻讬 砖转专爪转讬 诪讛 砖拽砖讛 注诇 讛转讜住驻讜转 诇讘讬 讗讜诪专 诇讬 砖诇讗 转驻讜诇 拽讜砖讬讗 讝讜 砖讛拽砖讜 讘转讜住驻讜转 讻住祝 讜讗讜讻诇 诇诪讛 诇讬 讗诇讗 讗诪住拽谞讗 讚专讘讬谞讗 讜讛拽砖讜 讗讜转讛 讘讚讬讘讜专 讝讛 诇讗砖诪讜注讬谞谉 讚讗祝 注诇 讙讘 讚讻住祝 讜讗讜讻诇 爪专讬讻讬 诇驻专讟讬 诪讻诇 诪拽讜诐 讛讜讬 讗驻砖专 诇讗拽砖讜讬讬 谞砖讱 谞砖讱 诇诪讛 诇讬 讜诪砖讜诐 讛讻讬 诪拽讚讬诪讬谞谉 讚谞砖讱 谞砖讱 讻诇讛讜 讗讬爪讟专讬讻讜. 讜讛专讗"砖 讛拽砖讛 讚讞讚 诪讬谞讬讬讛讜 诇讗 讗讬爪讟专讬讱 讻诇诇 诪砖诪注 讚住讘讬专讗 诇讬讛 讚讗讬谉 诇讛砖讬讘 讚讗讬 讬砖 诇讛砖讬讘 讛讗 爪专讬讱 诇讗驻谞讜讬讬. 讜讗驻砖专 诇讜诪专 讚讗祝 注诇 讙讘 讚讗讬谉 诇讛砖讬讘 讗讜专讞讬讛 讚拽专讗 诇讻转讜讘 讙讝专讛 砖讜讛 诪讜驻谞讛 讚讗祝 注诇 讙讘 讚讗诪专讬谞谉 讗诐 讗讬谞讛 诪讜驻谞讛 诇诪讬讚讬谉 讜诪砖讬讘讬谉 诇讗 讬转讞讬讬讘 诪讝讛 砖讗诐 讗讬谉 诇讛砖讬讘 砖诇讗 讬讻转讜讘 讙讝专讛 砖讜讛 诪讜驻谞讛 讚讚讬诇诪讗 拽专讗 讛讜讛 讬讚注 讚讬砖 诇讛砖讬讘 讜讗谞谉 诇讗 讬讚注讬谞谉 诇讛砖讬讘. 讜讗诐 转讗诪专 讻讬讜谉 讚讗讬讻讗 谞砖讱 讬转讬专讬 讜讙讝专讛 砖讜讛 讜驻专讟 讜讻诇诇 拽专讗 诇诪讛 诇讬. 讛讗 转专讬爪讜 诇讛 讘转讜住驻讜转 讚讗讬谉 砖讜诐 讗专讬讻讜转 讘驻住讜拽 讗诇讗 砖住诪讱 谞砖讱 讜转专讘讬转 讝讛 诇讝讛. 讜拽砖讬讗 诇讬 注诇 讙讜驻讗 讚讘专讬讬转讗 讗诪讗讬 讚专讬砖 诇讛 讻讛讗讬 讙讜讜谞讗 讚爪专讬讱 讗诐 讗讬谞讜 注谞讬谉 讘谞砖讱 讻住祝 讜谞砖讱 讗讜讻诇 讜讙讝专讛 砖讜讛 谞讬诇祝 讛讻讬 谞讗诪专 谞砖讱 讘诪诇讜讛 讜谞讗诪专 谞砖讱 讘诇讜讛 诪讛 谞砖讱 讛讗诪讜专 讘诪诇讜讛 专讘讬转 注诪讜 讗祝 谞砖讱 讛讗诪讜专 讘诇讜讛 专讘讬转 注诪讜 讜诪讛 谞砖讱 讜专讘讬转 讛讗诪讜专 讘诇讜讛 讘讻诇 讚讘专 讗祝 谞砖讱 讜转专讘讬转 讛讗诪讜专 讘诪诇讜讛 讘讻诇 讚讘专. 讜讬砖 诇讜诪专 讻讬讜谉 讚专讘讬转 讘诇讜讛 诇诪讚 诪诪诇讜讛 讗讬谞讜 讞讜讝专 讜诪诇诪讚 诇诪诇讜讛 砖讬讛讬讛 讘讻诇 讚讘专. 讗讬 谞诪讬 拽专讗 拽砖讬讗 诇讬讛 讚讗讬讻讗 讻诪讛 谞砖讱 讬转讬专讬 讜诇讗 讻转讬讘讬 讗诇讗 诇讗诐 讗讬谞讜 注谞讬谉 转谞讛讜 注谞讬谉. 
讜诇注谞讬谉 驻诇讜讙转讗 讗诐 讬砖 专讘讬转 讘拽专拽注讜转 诪住转讘专讗 诇讬 讚讗诐 讗诪专 诇讜 讘诇砖讜谉 讛诇讜讗讛 讛诇讜谞讬 讞诪砖 讗诪讜转 讜讗转谉 诇讱 砖砖 讘讬谉 砖讛讞讝讬专 诇讜 讛讞诪砖 讗诪讜转 砖诇讜 讜讗诪讛 讗讞专转 讘讬谉 砖讛讞讝讬专 诇讜 砖砖 讗诪讜转 诪诪拽讜诐 讗讞专 砖讬砖 诇讞讜砖 诇讚讘专讬 讛讗讜住专讬诐. 讗讘诇 讗诐 讗诪专 诇讜 讛讬诇讱 讞诪砖 讗诪讜转 诪拽专拽注讬 注诇 诪谞转 砖转转谉 诇讬 砖砖 诪拽专拽注讱 讗讬谉 讻讗谉 讘讬转 诪讬讞讜砖 讚讞诇讬驻讬谉 谞讬谞讛讜 讜诪讜转专 讗祝 注诇 讙讘 讚砖讜讬谉 讛砖砖 讬讜转专 诪讛讞诪砖. 讜讗诐 转讗诪专 诇驻讬 讛诪住拽谞讗 讚讗讬讻讗 讘拽专讗 讚诪诇讜讛 谞砖讱 讜专讘讬转 讘讗讜讻诇 谞砖讱 讻住祝 讜谞砖讱 讗讜讻诇 诇诪讛 诇讬 讚讛讗 诇讗 爪专讬讻讬谞谉 讛砖转讗 诇讗诐 讗讬谞讜 注谞讬谉 讚诪诇讜讛 讬诇讬祝 诪诇讜讛 讻诇 讚讘专 讜诇讜讛 讬诇讬祝 诪诪诇讜讛 专讘讬转 讘讻住祝 讜讗讜讻诇 讜讘砖诇诪讗 讻住祝 讜讗讜讻诇 爪专讬讻讬 诇讻诇诇 讜驻专讟 讜讻诇诇 讗讘诇 谞砖讱 谞砖讱 诇诪讛 诇讬 诇讻转讜讘 诇讗 转砖讬讱 诇讗讞讬讱 讻住祝 讗讜讻诇 谞砖讱 讻诇 讚讘专 讜讙讜' 讬砖 诇讜诪专 讻诪讜 砖转讬专爪讜 诇驻讬 讘注诇讬 讛砖讬讟讛 讛讗讞专转 讚讻住祝 讗讜讻诇 诇讞诇拽 讛讻讬 谞诪讬 诇砖讬讟转 讛转讜住驻讜转 谞砖讱 谞砖讱 诇讞诇拽 讚讗讬 诇讗 讻转讬讘 讛讻讬 讛讜讛 讗诪讬谞讗 讗讬 注讘讬讚 转专转讬 诇讗 诪讬讞讬讬讘 讗诇讗 讞讚讗 讜拽专讗 讚诪诇讜讛 谞诪讬 讛讻讬 诪砖诪注 讗转 讻住驻讱 诇讗 转转谉 诇讜 讘谞砖讱 讜讘诪专讘讬转 讘谞砖讱 讜讘诪专讘讬转 诇讗 转转谉 讗讻诇讱 讻讬讜谉 讚诇讬讻讗 讗讜 诇讞诇拽 诇讛讻讬 讻转讬讘 谞砖讱 谞砖讱 诇讞诇拽. 讜讛讜讬 讬讜讚注 讚讗祝 注诇 讙讘 讚驻诇讬讙讬 讗诐 讬砖 专讘讬转 讘拽专拽注 讛谞讬 诪讬诇讬 讘讛诇讜讗转 拽专拽注 讗讘诇 讘讛诇讜讗转 讻住祝 讗诐 谞转谉 诇讜 专讘讬转 拽专拽注 讗住讜专 讜诇讗 专讗讬转讬 讘讝讛 讞讜诇拽 讜讛讻讬 讗诪专讬谞谉 讘讛讚讬讗 讘诪转谞讬转讬谉 讘诪讻专 诇讜 讗转 讛砖讚讛. 注讚 讻讗谉.
讜讝讛 诇砖讜谉 讛专讬讟讘"讗: 讜讛讗讬 讙讝专讛 砖讜讛 讬砖 讗讜诪专讬诐 讙讝专讛 砖讜讛 诪诪砖 讜诇讗 讘注讬谞谉 诪讜驻谞讛 讻讬讜谉 砖讗讬谉 讘讛 诇讛砖讬讘 讻诇讜诐 讜诇诪讗谉 讚住讘专 讚讗驻讬诇讜 讛讬讻讗 砖讗讬谉 诇讛砖讬讘 讘注讬谞谉 诪讜驻谞讛 诪爪讚 讗讞讚 讬砖 诇讜诪专 讚讛讻讗 谞诪讬 诪讜驻谞讛 讜讛专讘讛 谞砖讱 讻转讬讘讬. 讗讬 谞诪讬 讛谞讻讜谉 讚诇诪讛 诪爪讬谞讜 拽专讬谞谉 讙讝专讛 砖讜讛 讛讻讗 讜讬砖 讻讬讜爪讗 讘讝讜 讘转诇诪讜讚 砖讗讬谉 讝讛 讗诇讗 讻注讬谉 讬诇诪讜讚 住转讜诐 诪谉 讛诪驻讜专砖. 讜诇驻讬 讝讛 讛讗 讚驻专讻讬谞谉 讙讝专讛 砖讜讛 诇诪讛 诇讬 讗转谞讗 讚诪转谞讬转讬谉 驻专讻讬谞谉 讗诪讗讬 诪讬讬转讬 诇谉 讙讝专讛 砖讜讛 讚诇讗 爪专讬讻讗 诇谉 讜驻专讬拽 讚讻讬讜谉 讚爪专讬讻讗 诇谉 诇讻诇 讚讘专 讗砖专 讬砖讱 谞拽讟 诇讛 讗祝 诇注谞讬谉 谞砖讱 讜转专讘讬转 讜诪讬诇转讗 讚讗转讬讗 讘讙讝专讛 砖讜讛 讟专讞 讜讻转讘 诇讛 拽专讗 讻讬讜谉 砖讗讬谉 讘讝讛 讬讬转讜专 诇砖讜谉 讗诇讗 住讚专 诪拽专讗 讘诇讘讚. 讜讛讗 讚讗诪专讬谞谉 转诇诪讜讚 诇讜诪专 讻诇 讚讘专 讗砖专 讬砖讱 讻转讘讜 讘转讜住驻讜转 讚讗驻讬诇讜 讛讻讬 讗讬爪讟专讬讱 谞砖讱 讻住祝 谞砖讱 讗讜讻诇 讞讚 诇诪注讜讟讬 拽专拽注讜转 讜讞讚 诇诪注讜讟讬 驻讞讜转 诪砖讜讛 驻专讜讟讛 砖讗讬谉 讘讛诐 砖讜诐 专讘讬转 讚讗诪专讬谞谉 讘讻转讜讘讜转 讛诪讜爪讬讗 砖诐 专注 讗讬谞讜 讞讬讬讘 注讚 砖讬砖讻讜专 注讚讬诐 讻转讬讘 讛讻讗 讜砖诐 诇讛 讜讙讜' 讜讻转讬讘 讛转诐 诇讗 转砖讬诪讜谉 讜讘注讬 砖讻专谉 讘拽专拽注 讜讻讜' 诪讛讜 讜讗讬 讗讬讻讗 讘讛谞讬 专讘讬转 诪讗讬 拽讗 诪讬讘注讬讗 诇讬讛 讙诪专讬谞谉 砖讬诪讛 砖讬诪讛. 讜专讘讬谞讜 讞讜诇拽 讘讝讛 讘砖诐 专讘讜转讬讜 讚讗诐 讻谉 讛讬讻讬 诇讗 诪驻专砖 诇讛 转诇诪讜讚讗 讛讻讗 讘讛讗讬 驻讬专拽讗 讜讻讚驻讬专砖 诇注讬诇 讚讘专讬诐 砖讗讬谞诐 讘拽专拽注讜转 讘注讘讚讬诐 讜砖讟专讜转 讜讙讘讬 讞诪砖 驻专讜讟讜转 谞诪讬 谞讬诪谞讬 驻专讜讟讛 讚专讘讬转. 讗诇讗 讜讚讗讬 讚讛讗 诇讬转讗 讜讛转诐 诪住讘专讗 讛讜讗 讚拽讘注讬 讚讻讬讜谉 讚拽驻讬讚 专讞诪谞讗 砖讬砖讻讜专 注讚讬诐 讗讬 讘注讬谞谉 讚讜拽讗 讘住转诐 砖讻讬专讜转 砖讛讜讗 讘诪讟诇讟诇讬诐 讜讘砖讜讛 驻专讜讟讛 讗讜 讚讬诇诪讗 讗驻讬诇讜 讘拽专拽注讜转 讜驻讞讜转 诪砖讜讛 驻专讜讟讛 讚讜诪讬讗 讚专讘讬转 讚讗讬转讬讛 讘讻诇 讚讘专 讜讻谉 注讬拽专. 注"讻.





诪讛专砖"讗 - 讞讬讚讜砖讬 讛诇讻讜转

讘讚"讛 转"诇 诇讗 转砖讬讱 讻讜' 讜诪拽专讗 讝讛 讘诇讜讛 谞讗诪专 讻讜' 讜诪讬讛讜 砖诪注转 诪讬谞讛 诪讬讛讗 讚砖讬讬讱 诇砖讜谉 谞砖讱 讘讗讜讻诇 注讻"诇 讛讻讬 诪砖诪注 诇讬讛 讛砖转讗 讚拽讗诪专 讗讬谉 诇讬 讗诇讗 谞砖讱 讘讻住祝 讻讜' 谞砖讱 讘讗讜讻诇 诪谞讬谉 转"诇 讻讜' 讚讘诇讗讜 讙"砖 讚诇拽诪谉 讬诇讬祝 讛讻讗 谞砖讱 讘讗讜讻诇 诪诇讜讛 诪谉 诇讜讛 讚讻讬讜谉 讚讗砖讻讞谉 讚砖讬讬讱 谞砖讱 讘讗讜讻诇 讗讬转 诇谉 诇诪讬诪专 谞诪讬 谞砖讱 讚讻转讬讘 讘诪诇讜讛 谞诪讬 讘讗讜讻诇 诪砖转注讬 讗讘诇 诇诪讗讬 讚诪住讬拽 专讘讬转 讘讻住祝 诪谞讬谉 转"诇 谞砖讱 讻住祝 讗讗"注 诇谞砖讱 讻住祝 砖讛专讬 讻讘专 谞讗诪专 诇讗 转砖讬讱 讻讜' 注讻"诇 诪讛"讟 谞砖讱 讗讜讻诇 谞诪讬 讗讬讬转讬 讘讗讗"注 诇专讘讬转 讗讜讻诇 讻驻专砖"讬 诇拽诪谉 讜讗"讻 注"讻 讚诇讗 讙诪专讬谞谉 诪诇讜讛 讗诪诇讜讛 诪砖讜诐 讚砖讬讬讱 诇砖讜谉 谞砖讱 讘讗讜讻诇 讚讗"讻 诇讗 讗爪讟专讬讱 诇诪讻转讘 谞诪讬 谞砖讱 讗讜讻诇 讘诇讜讛 诇专讘讬转 讗讜讻诇 讻讬讜谉 讚讗砖讻讞谉 诇砖讜谉 专讘讬转 讘讗讜讻诇 讘诪诇讜讛 讜诪砖"讛 讛讜爪专讱 诇诪讬诪专 讚诇讗 讙诪专讬谞谉 诇讜讛 诪诪诇讜讛 讜诇讗 诪诇讜讛 诪诇讜讛 诪诇砖讜谉 讛砖讬讬讱 讗诇讗 诪讙"砖 讚诇讗 讞诇拽转 讻讜' 讜讛讻诇 讻转讬讘 讘诇讜讛 讜讻诪"砖 讛转讜住' 讚讻讬讜谉 讚讛讙"砖 诪讜驻谞讬转 诪讘' 爪讚讚讬诐 讜讻讜诇讛 讙"砖 讻转讬讘 讘诇讜讛 讗爪讟专讬讱 诇诪讻转讘 讛讻诇 讘诇讜讛 讜讻诪"砖 讛转讜住' 讜讛讬讬谞讜 讚拽讗诪专 讘住诪讜讱 诪讛 诇讜讛 诇讗 讞诇拽转 讻讜' 讜讚讜"拽:





诪讛专砖"讗 - 讞讬讚讜砖讬 讗讙讚讜转

讞讝讬 讚讗谞讗 拽砖讬砖 诪讗讘讬讱 讻讜' 诪砖讜诐 讛讬讚讜专 讝拽谞讬诐 讻讚讗诪专讬谞谉 驻"拽 讚拽讚讜砖讬谉 专"讬 讛讜讛 拽讗讬诐 诪拽诪讬 住讘讬 讚讗专诪讗讬 讜诇讻讱 谞拽讟 讗砖拽讬讬谉 诪讬讗 讚讗驻讬诇讜 砖讬诪讜砖 拽诇 讻讝讛 砖讗讬谉 讘讜 讟讜专讞 讜讛讬讛 讗驻砖专 诇讜 诇注砖讜转 诇讗 讬专爪讛 讘讜 诪砖讜诐 诪爪讜转 讛讬讚讜专 讝拽谞讬诐 讜拽"诇:


住诇讬拽 驻专拽 讛讝讛讘





诪讛专"诐

讙诪' 爪讚讬拽 诪爪专讛 谞讞诇抓 讜讬讘讗 讗讞专 转讞转讬讜 讻爪"诇:





讞讻诪转 砖诇诪讛

专砖"讬 讘讚"讛 诪讝拽驻转讗 拽讬专爪讜祝 讻讜' 谞"讘 诇砖讜谉 讗讬谉 诪拽专爪驻讬谉 讛讘讛诪讛 讘诪住讻转 讘讬爪讛:





诪讛专"诐 砖讬祝

讘专砖"讬 讘讚"讛 讝讘讬谉 拽谞讛 讗讜转讬 讻讜' 讚注讘讚 注讘专讬 讗住讜专 讻讜' 砖讗讬谉 讛讬讜讘诇 谞讜讛讙. 讗讘诇 诪讚拽讗诪专 专讘讗 讜讬讛讬讜 注谞讬讬诐 讘谞讬 讻讜' 讗讬谞讜 诪讜讻专讞 讚诇讗讜 讬砖专讗诇 讛讜讛 [讚诇讗 讛讬讛 注谞讬 讻"讻] 讜拽"诇:


讘专砖"讬 讘讚"讛 讜讬讛讬讜 注谞讬讬诐 讻讜'. 诪砖谞讛 讛讬讗. 讜谞拽讬讟 诇砖讜谉 讛诪砖谞讛 讚讗诇"讻 讛讜诇"诇 讘谞讬 讘讬转讬:


讙诪专讗 讜转住讘专讗 讚讗讬讻讗 谞砖讱 讜讻讜' 讜转讜 转专讘讬转 讻讜'. 讗"诇 讗诐 讛诇讜讛讜 砖讬讚讜专 讘讞爪讬专讜 讜讛讜讗 讙讘专讗 讚注讘讬讚 诇诪讬讙专 讜诇讗 拽讬讬诪讗 诇讗讙专讗 讗讜 拽讬讬诪讗 诇讗讙专讗 讜诇讗 注讘讬讚 讙讘专讗 诇诪讬讙专 讚讬砖 谞砖讱 讘诇讗 转专讘讬转 讜转专讘讬转 讘诇讗 谞砖讱 讜注讬讬谉 (诇):


讙诪' 讜诇讗 讞诇拽谉 讛讻转讜讘 讜讻讜' 谞专讗讛 讚专讘讗 诇诪住拽谞转 讛转"专 讚讘住诪讜讱 砖讬砖 讙讝"砖 讚诇讗讜 讚拽讗讬 讘讗讜讻诇 拽讗讬 讗讻住祝 讜讘讻住祝 拽讗讬 讗讗讜讻诇 讗"讻 讛讜"诇 诇讻诇诇讬谞讛讜 讘诇讗讜 讗讞讚 讜讘砖诇诪讗 讗讬 诇讗讜 讚拽讗讬 讘讗讜讻诇 诇讗 拽讗讬 讗讻住祝 讜讻谉 讘讛讬驻讱 讗讬谞讜 拽砖讛 砖讛转讜专讛 讬讻诇讜诇 讻诇 砖住"讛 诇讗讜讬谉 讘诇讗讜 讗讞讚 讙诐 拽讜砖讬转 诇诪讛 讞诇拽谉 讗讬谞讜 转诇讜讬 讘诪讛 讚讻转讘 诇砖讜谉 谞砖讱 讜转专讘讬转 讚讗祝 讗诐 讘诇砖讜谉 讗讞讚 诪"诪 诇诪讛 讞诇拽谉 讘讘' 诇讗讜讬谉 讻诪"砖 讛转讜住' 讘讚"讛 诇诪讛 讞诇拽谉 讜讗祝 砖诇讬砖谞讗 讚讙诪专讗 讚讘住诪讜讱 讗诇讗 讗诐 讗讬谞讜 注谞讬谉 诇谞砖讱 讻住祝 转谞讛讜 注谞讬谉 诇专讘讬转 讜诇讗 拽讗诪专 讻驻诇 谞砖讱 讻住祝 诪讜专讛 注讜讚 诇讗讜 讗讞讚 诪砖诪注 拽爪转 讚转诇讜讬 讘砖讬谞讜讬 诇砖讜谉 讜讻谉 诪砖诪注讜转 专砖"讬 讚注讜讘专 注诇 诪驻谞讬 砖谞讜砖讱 讜注诇 砖诪专讘讛 诪诪讜谞讜 诪"诪 诇讗 诪砖诪注 砖转诇讜讬 诪讬讚讬 讘讝讛 讜诇讻讱 拽讗诪专 讘住诪讜讱 讗讬谉 诇讬 讗诇讗 谞砖讱 讻住祝 讜讻讜'. 讚讗讬 诪砖讜诐 讚讞诇拽谉 讗讬谉 讘讻讱 讻诇讜诐 讚专爪讛 讛转讜专讛 砖讘讗讜讻诇 讬注讘讜专 注诇 诇讗讜 讝讛 讜爪专讬讱 诇讛转专讜转 讘讜 诪砖讜诐 诇讗讜 讚讘转专讘讬转 讜讻讜' 专拽 讗讞专 讚讬诇驻讬谞谉 讙讝"砖 爪"诇 讛讗 讚讞诇拽谉 诪砖讜诐 讘' 诇讗讜讬谉 讜诪"诪 讗诇讜 讬砖谞讜 谞砖讱 讘诇讗 转专讘讬转 讜转专讘讬转 讘诇讗 谞砖讱 [讜讛讙讝"砖 诪讜专讛 讚讙诐 讘讻住祝 注讜讘专 诪砖讜诐 转专讘讬转 讘讙讜讜谞讗 讚诇讬讻讗 谞砖讱 讜讻谉 讘讗讜讻诇 谞砖讱 讛讬讻讗 讚诇讬讻讗 转专讘讬转] 诇讗 讛讬讛 拽砖讛 诇注专讘讬谞讛讜 [讻讬讜谉 讚砖谞讬 诪讬谞讬 讗讬住讜专讬诐 讛诐] 讜注讬讬谉:


讘专砖"讬 讘讚"讛 诇专讘讬转 讚讗讜专讬讬转讗 讜讻讜' 讻讚讻转讬讘 诪专讘讛 讛讜谞讜 讘谞砖讱 讜讘转专讘讬转. 驻讬专砖 诪讛专"诐 讝"诇 讚专砖"讬 诪驻专砖 讛讜谉 诇砖讜谉 讻住祝 讚讜拽讗 讚诇讗 砖讬讬讱 讘讬讛 专讬讘讜讬 讗诇讗 讚专讱 讛诇讜讗讛 讚诇讗 砖讬讬讱 讘讛 诪拽讞 讜诇讻谉 诪讬讬转讬 讛驻住讜拽 诪砖诇讬 住讬' 讻"讞 讜讬讜转专 谞专讗讛 讚专讗讬讬转讜 诪讚讻转讬讘 诪专讘讛 讛讜谞讜 讘谞砖讱 讜谞砖讱 注"讻 讘讛诇讜讗讛 讛讜讗 讻讚讻转讬讘 讗转 讻住驻讱 诇讗 转转谉 诇讜 讘谞砖讱 讜讻转讬讘 讘讬讛 诪专讘讬转:
讜讬转讜专讗 讚讗诇 转拽讞 诪讗转讜 谞砖讱 讜转专讘讬转 注讬讬谉 讘诪"砖 讘讛诇讻讛 砖讗讞"讝:


讘专砖"讬 讘讚"讛 转"诇 诇讗 转砖讬讱 讜讻讜'. 诇砖讜谉 诪讛专"诐 讝"诇 诪砖诪注 诪驻讬专讜砖讜 讚讛讗 讚拽讗诪专 讘讘专讬讬转讗 讗讞"讝 讗讬谉 诇讬 讗诇讗 讘诇讜讛 讘诪诇讜讛 诪谞讬讬谉 讜讻讜' 诇讗 拽讗诪专 讝讛 讗诇讗 讘砖讘讬诇 专讘讬转 讻住祝 讗讘诇 谞砖讱 讘讗讜讻诇 砖诪注讬谞谉 砖驻讬专 讗驻讬诇讜 讘诪诇讜讛 讘诇讗 讙讝"砖 讗诇讗 诪讚讻转讬讘 谞砖讱 讗讜讻诇 讘诇讜讛 讗"讻 砖诪注讬谞谉 讚砖讬讬讱 诇砖讜谉 谞砖讱 讘讗讜讻诇 讗"讻 讛"讛 讘诪诇讜讛 讜讛讬讬谞讜 诪"砖 专砖"讬 讜诪讬讛讜 砖"诪 讜讻讜'. 专"诇 讻讬讜谉 讚砖诪注讬谞谉 讚砖讬讬讱 诇砖讜谉 谞砖讱 讘讗讜讻诇 讗"讻 讛"讛 讚讘诪诇讜讛 讛讜讬 谞诪讬 谞砖讱 讘讗讜讻诇 讜讚讬讜拽讗 讚专砖"讬 诪讚讛转讞讬诇 转谞讗 讚讘专讬讬转讗 讘拽专讗 讚讻转讬讘 讙讘讬 诪诇讜讛 讗转 讻住驻讱 诇讗 转转谉 诇讜 讘谞砖讱 讜拽讗诪专 谞砖讱 讘讗讜讻诇 诪谞讬讬谉 专"诇 讙讘讬 诪诇讜讛 讜诪讬讬转讬 拽专讗 讚谞砖讱 讗讜讻诇 讚讻转讬讘 讙讘讬 诇讜讛 讜诇讗 拽讗诪专 注诇讛 讗讬谉 诇讬 讗诇讗 讙讘讬 诇讜讛 讜讻讜' 讻讚讗诪专 讘转专 讛讻讬 讙讘讬 专讘讬转 讘讻住祝 讗"讻 诪砖诪注 讚诪讛讗讬 拽专讗 讚谞砖讱 讗讜讻诇 讚讙讘讬 诇讜讛 砖诪注讬谞谉 谞诪讬 讙讘讬 诪诇讜讛 注"讻. 讜讗讞"讻 讻转讘 讘转讜住' 讚"讛 讗诐 讗讬谞讜 注谞讬谉 讻讜' [讘注"讗 讜讻讗砖专 讬注转讬拽谞讜 讘住诪讜讱 讘讚讘讜专 讛谞"诇]:


讘转讜住' 讘讚"讛 诇诪讛 讞诇拽谉 讻讜' 讜讘谞砖讱 诇讗 转转谉 讗讻诇讱 讜讬"诇 讜讻讜'. 讻爪"诇:


讘转讜住' 讘讚"讛 谞砖讱 讘讗讜讻诇 讜讗"转 讜讻讜'. 诇驻讬 诪"砖 讘住诪讜讱 讘讚"讛 讗诐 讗讬谞讜 注谞讬谉 讜讻讜' 讗讬谉 讻"讻 拽讜砖讬讗 讚转专讜讬讬讛讜 [谞砖讱 讘讻住祝 讜讗讜讻诇] 诪诇讗 转砖讬讱 谞诇诪讚 讜谞砖讱 讗讜讻诇 诇讙讝"砖 讗转讬讗 [诇讞讬讬讘 讙诐 讘诪诇讜讛] 讘讬谉 专讘讬转 [讻住祝] 讜讘讬谉 谞砖讱 [讗讜讻诇] 讜专讘讬转 讻住祝 讘诇讜讛 讙讜驻讬讛 诪讗讜讞专 讘驻住讜拽 讜拽"诇:





专砖"砖

讘诪砖谞讛 住讗转讬诐 讞讟讬诐 讘砖诇砖 讗住讜专. 诪诇转 讗住讜专 诇讬转讗 讘诪砖谞讬讜' 讜讘专讬"祝 讜讘专讗"砖:



砖诐 讜讗讬讝讛讜 转专讘讬转 讛诪专讘讛 讘驻讬专讜转 讻讜'. 讛讗 讚转讗专讜讛 讘砖诐 转专讘讬转 讜诇讗 讘谞砖讱 讗讜 诪专讘讬转 (注转讜讬"讟) 谞"诇 诪砖讜诐 讚砖诐 讗讬住讜专 转专讘讬转 诇讗 诪爪讗谞讜讛讜 讘转讜专讛 讗诇讗 讘诇砖讜谉 诇拽讬讞讛 讜讻谉 讘拽专讗讬 讚讬讞讝拽讗诇 (讬"讞 讜讻"讘) 讜讛诪专讘讛 讘驻讬专讜转 讘砖注转 驻住讬拽讛 讗讬谉 讗讬住讜专 讚砖诪讗 诇讗 讬讜拽专讜 专拽 讚讗讞"讻 讗诐 讛讜拽专讜 讗住讜专 诇拽讞转 讛驻讬专讜转 讻驻讬 砖驻住拽 讗诇讗 讻砖注专 砖诇 注讻砖讬讜 讗讜 砖讬讞讝讬专 诇讜 讚诪讬讜 讻讬讜谉 讚讬讚讜注 讻诪讛 讚诪讬诐 谞转谉 讜讻"诪 诇拽诪谉 (注讚 讘) 讘诪砖谞讛 讚专"讙 讚讛讞诪讬专 注"注 诪"诪 讛诇讜讜讛 住转诐 专拽 讚讗讞"讻 讘讛讜拽专讜 拽讘诇 诪讛诐 讻砖注专 讛讝讜诇 讜讘砖注讛 砖讛诇讜讜 砖诐 讚诪讬讛诐 讻讚讬 砖讬讚注 讘砖注转 讛砖讘讛 讗讬讱 诇讬讟讜诇 诪讛诐 讜讻"诪 讘砖讘转 (拽诪讞 讘) 讛讗 讘讗转专讗 讚拽讬抓 讚诪讬' 注"砖 讘驻专砖"讬 讜注"讚 讚专讜砖 讬砖 诇讛讜住讬祝 注讜讚 讚诇转专讘讬转 诪住讬讬诐 拽专讗 讜讬专讗转 诪讗诇讛讬讱 讜诇讗 讻转讬讘 砖诐 讛讜讬"讛 讻讚讻转讬讘 讗讞专 谞砖讱 讜诪专讘讬转 讗谞讬 讛' 讗诇讛讬讻诐 讛讜讗 诇专诪讝 砖讬讬专讗讜 诪讛讚讬讬谞讬诐 砖讙讝专讜 注诇讛 讻讬 讗诇讛讬诐 讘讻"诪 专"诇 讚讬讬谞讬诐:



砖诐 注诪讚讜 讞讟讬诐 讘诇' 讚讬谞专讬诐. 讛讜讗 砖注专 讛专讙讬诇 讚' 住讗讛 讘住诇注 讻诪砖"讻 讘转注谞讬转 (讬讟 讘) 讘住"讚 注"砖:



专砖"讬 讚"讛 谞砖讱 讘诇讗 转专讘讬转. 讛讬讻讬 诪讚诪讬谞讬谉 诇讬讛. 讗讜诇讬 讛讬讛 讻转讜讘 讘专"转 讛诪"诇 讜专"诇 讛讬讻讬 诪砖讻讞转 诇讛 讚讝讛讜 诇砖讜谉 讛诪讜专讙诇:



转讚"讛 诇诪讛. 讗讜专讞讗 讚拽专讗 诇讻转讜讘 诇砖讜谉 诪砖讜谞讛 讻讜'. 拽"诇 讚讗讚专讘讛 讘讘讘讗 拽诪讗 (住讛) 讗诪专讬谞谉 诇讬诪讗 拽专讗 讛诪爪讗 讛诪爪讗 讻讜' 讜注"砖 讘转讜住' 讜讘讙讛"砖:





讛讙讛讜转 讬注讘"抓

讙诪' 讜讗讬谉 砖讜专讬谉 讗转 讛讘砖专 讘诪讬诐. 谞"讘 讜讛讗 讚讗讬转讗 讘驻讻"讛 (拽讬状讙 讗') 讛讗 讚讞诇诇讬讛 讘讬 讟讘讞讗 诪砖诪注 砖讻讱 讛讬讛 讛诪谞讛讙 讜诇讗 讛讬讜 诪讜讞讬诐 讘讟讘讞 诪诇注砖讜转讜 讛转诐 讛讚讞讛 讘注诇诪讗 讛讜讜 注讘讚讬 诇诪注讟 讟讜专讞 讛拽讜谞讬诐 讘讛讚讞转 讛讘砖专 讜讬讜讚注讬诐 讜诪讻讬专讬诐 讘讻讱 讜讛讻讗 诪讬讬专讬 讘砖专讬讬讛 讟讜讘讗:





讘谉 讬讛讜讬讚注

拽指专执讬 讗址谞旨址驻职砖讈值讬讛旨 "爪址讚旨执讬拽 诪执爪旨指专指讛 谞侄讞直诇指抓" (诪砖诇讬 讬讗, 讞). 驻讬专砖 专砖"讬 爪讚讬拽 诪爪专讛 谞讞诇抓 讝讛 专讘讗. 拽砖讗 讗诐 讻谉 诪讛 '拽指专执讬 讗址谞旨址驻职砖讈值讬讛旨' 讜爪专讬讱 诇讜诪专 讚拽专讬 讗谞驻砖讬讛 住讜祝 讛驻住讜拽 讜讗讬 讗驻砖专 诇讜诪专 讚专讘 驻驻讗 拽讜专讗 注诇 注爪诪讜 住讜祝 讛驻住讜拽. 讜谞专讗讛 诇讬 讘住"讚 讚讛讜讗 拽指专执讬 讗址谞旨址驻职砖讈值讬讛旨 转讞诇转 讛驻住讜拽 砖讗讜诪专 '爪址讚旨执讬拽 诪执爪旨指专指讛 谞侄讞直诇指抓' 砖讗诪专 讝讛 注诇 注爪诪讜 讜诇讗 注诇 专讘讗.
讗讬 谞诪讬 拽专讬 讝讛 注诇 专讘讗 讜注诇 注爪诪讜 讜讻讜谞转讜 讘讝讛 注诇 注爪诪讜 讛讜讗 砖讗讜诪专 爪专讛 讝讜 砖诇 讛驻住讚 讝讛 讗讬谞讛 爪专讛 讜爪专讬讱 讗谞讬 诇砖诪讜讞 讘讛 讬注谉 讻讬 讘讜讚讗讬 讘讝讛 讛讚讘专 谞爪讜诇转讬 诪爪专讛 讗讞专转 拽砖讛 诪讗讚 讜讻诪讜 砖讗诪专讜 专讘讜转讬谞讜 讝"诇 (驻住讞讬诐 拽讬讞.) 讞住专讜谞讜转 讜讛驻住讚讜转 讗砖专 讬讝讚诪谞讜 诇讗讚诐 讛诐 诇讟讜讘转讜 讻讚讬 诇讛爪讬诇讜 诪讚讘专 专注 讜拽砖讛 砖诇 诪讬转转讜 讗讜 诪讬转转 讘谞讬讜 讜讻诪讜 砖讗诪专讜  (注讛状驻 转讛诇讬诐 拽诇讜, 讗) 注砖讬专 讘砖讜专讜 注谞讬 讘砖讬讜 讗诇诪谞讛 讘讘讬爪转讛.
诪注砖讛 讘讞住讬讚 砖讛讬讛 讬讜砖讘 讜诇讜诪讚 讘讞爪讜转 诇讬诇讛 讘讞讚专 讛砖讬谞讛 讗砖专 讗砖转讜 讜讘谞讬讜 讬砖谞讬诐 砖诐 讜讘讛讬讜转讜 诇讜诪讚 讝讜讛专 讘讻讜谞讛 讜讛转诇讛讘讜转 谞砖讻讜 注拽专讘 讜讬爪注拽 讘拽讜诇 讙讚讜诇 讜转讬拽抓 讗砖转讜 讜转讗诪专 诪讛 诇讱? 讜讬讗诪专 注拽专讘 谞砖讻讜! 讜诇拽讞讛 讛谞专 诇讞驻砖 注诇 讛注拽专讘 诇讛专讙讜 讜诇讗 诪爪讗转讜 讜转讗诪专 诇讘注诇讛 爪专讬讱 砖谞爪讗 诪讞讚专 讝讛 讜谞讬砖谉 讘讞讚专 讗讞专 诪讗讞专 砖讬砖 讻讗谉 注拽专讘 讜诇讗 讛专讙谞讜 讗讜转讜 砖诪讗 讬爪讗 讜讬砖讜讱 注讜讚, 讜讻谉 注砖讜 讜讬拽讜诪讜 讻讜诇诐 讜讬诇讻讜 诇讞讚专 讛砖谞讬 讜讗讞专 砖讬砖讘讜 讘讞讚专 讛砖谞讬 讗诪专讛 诇讘注诇讛 讗讬讛 讛砖诪讬专讛 砖诇 讛转讜专讛 砖讻转讜讘 讘讛 讘职旨砖指讈讻职讘职旨讱指 转执旨砖职讈诪止专 注指诇侄讬讱指 (诪砖诇讬 讜, 讻讘) 讛诇讗 讗转讛 讛讬讬转 讬讜砖讘 讜注讜住拽 讘讛 讘讛转诇讛讘讜转 讜诇讗 砖诪专讛 讗讜转讱 诪谉 讛注拽专讘? 讜诇讗 讛住驻讬拽 讘注诇讛 诇讛砖讬讘 诇讛 转砖讜讘讛 注诇 讚讘专讬讛 讜讛谞讛 砖诪注讜 拽讜诇 诪驻诇讛 砖诇 讛讻讜转诇 讜讛转拽专讛 砖谞驻诇讜 讘讞讚专 砖讛讬讜 讬砖谞讬诐 讘讜 讜讬讗诪专 诇讛 讘注诇讛 讝讗转 转砖讜讘转讬讱 专讗讬 讗讬讱 讛转讜专讛 砖诪专讛 讗讜转谞讜 讜讛爪讬诇讛 讻诪讛 谞驻砖讜转 讘谞砖讬讻讛 讝讜 砖诇 讛注拽专讘 谞诪爪讗转 谞砖讬讻讛 讝讜 讞讬讬诐 讜注诇 讝讛 拽专讬 专讘 驻驻讗 讗谞驻砖讬讛 '爪址讚旨执讬拽 诪执爪旨指专指讛 谞侄讞直诇指抓'.





讞讬讚讜砖讬 讞转"住

讘注讝讛"讬 讞讬' 驻' 讗讬讝讛讜 谞砖讱 讘诇讬诪讜讚 讛讬砖讬讘讛 驻拽"拽 驻"讘 注专"讞 讻住诇讜 转拽注讘"诇: 讛' 讗讜专 诇讬 讘讞讜砖讱, 讬讗讬专 注讬谞讬 讘讞讬讚讜砖讬 驻' 讗讬讝讛讜 谞砖讱:





讗讬讝讛讜 谞砖讱 讻讜' 讛诪诇讜讛 住诇注 讘讛' 讚讬谞专讬谉. 谞拽讟 讘讻讛"讙 砖讛讜讗 讞讜诪砖 讚讘诪诇讜讛 住诇注 讘住诇注 讜讛讜住讬驻讜 注诇讬讜 注讚 讞讜诪砖 诪讜转专 讻讚讗讬' 讘讘"拽 爪"讞 讜注"砖 讘专讗"砖 拽诪"诇 讚讛讻讗 砖诪转谞讛 讘转讞诇讛 诇讛专讘讜转 诇讛讚讬' 讚讬谞专 讗' 讛讜讛 专讬讘讬转 讚讗讜专讬' 讗驻讬' 诇讗 讝讬诇讬 驻讬专讬 讜讘讗讜讻诇 谞拽讟 住讗转讬诐 讞讟讬谉 讘砖诇砖 讜诇讗 谞拽讟 谞诪讬 讚' 讘讞诪砖讛 诪砖讜诐 讚诇讗 驻住讬拽讗 诇讬讛 讚讘讚讘专 诪讗讻诇 诪讜转专讬诐 转"讞 诇讛专讘讜转 注讚 讞讜诪砖 讻诪讘讜讗专 讘砖"注 住讬' 拽"住 讗讱 讛砖"讱 讻' 砖诐 讚讜拽讗 讞讜诪砖 诪诇讙讜 讜诇讗 诪诇讘专 讜讗"讻 讗住讜专 讚' 讘讞诪砖讛: 讛诪专讘讛 讘驻讬专讜转. 谞专讗讛 讛讬讬谞讜 讟注诪讗 讚拽专讬 诇讬' 转专讘讜转 讜诪专讘讛 讘驻讬专讜转 诪砖讜诐 讚诪讬讬专讬 讘诇拽讞 讘讛诇讜讗转讜 讜拽讬"诇 讗讬谉 拽讜谞讬谉 讘诪诇讜讛 谞诪爪讗 讝讛 讛诪讜讻专 砖讛讬' 诪注讜转讬讜 砖诇 讝讛 诪讜讘诇注讬诐 讘谞讻住讬讜 讜讞讬讬讘 诇讝讛 讜讗诇讜 讛讬讛 专讜爪讛 讛讬讛 诇讜拽讞 讛讬讬谉 注转讛 讘诇' 讚讬谞专讬谉 砖讛专讬 讬爪讗 讛砖注专 讜讗讝 讛讬讛 诪砖诪专 讛讬讬谉 讗爪诇讜 注讚 砖讬爪讟专讱 讝讛 讜讗谞讬谞讜 谞砖讜讱 讗讘诇 讝讛 诪转专讘讛 砖诇讗 讛讬讛 讬讻讜诇 诇拽谞讜转 讘讛诇讜讗转讜 砖讗讬谉 拽讜谞讬谉 讘诪诇讜讛:


讜转讬住讘专讗 讚讗讬讻讗 谞砖讱 讘诇讗 转专讘讬转 讻讜'. 注讬' 讙讬"转 砖讛拽' 讚拽讬"诇 讛讗讜诪专 转谉 诪谞讛 诇驻诇讜谞讬 讜讗诇讜讱 讗诇祝 讝讜讝 讛"诇 专讬讘讬转 讚讗讜专讬' 讗"讻 讛"讝 谞砖讜讱 讜讛讜谞讜 砖诇 讝讛 讗讬谞讜 诪转专讘讛 讜注讬' 拽讚讜砖讬谉 讞' 讗' 讜讘专砖讘"讗 砖诐 讚讘讻讛"讙 讞讬讬讘 诇砖诇诐 诪讚讬谉 注专讘 讜谞诪爪讗 讝讛 驻讜讟专讜 诪注专讘讜谞讜 诪驻谞讬 讛谞讗转 讛诪诇讜讛 讜讛"诇 讻讗诇讜 讛讜谞讜 诪转专讘讛 讜讘诪注讬' 讞讻诪讛 讛拽砖讛 诪诇注讬诇 讬"讚 讘' 讛诪讜讻专 砖讚讛 讜谞诪爪讗 砖讗讬谞讜 砖诇讜. 讙诐 诇讚讬讚讬 讛讜讛 拽' 诇讬 诇砖讬' 讛专讗讘"讚 讚诪讬讬转讬 专讗"砖 讘讘"拽 爪"讞 讗' 讛谞"诇 注"砖 讜讗诪谞诐 讻讚 诪注讬讬谞转 砖驻讬专 拽' 讗诇讜 讬砖 诇讛诐 转讬专抓 讜讗讬谉 诇讛讗专讬讱 讘讻诪讛 讚讘专讬诐 讻讗诇讜:


诇注讘讜专 注诇讬讜 讘讘' 诇讗讜讬谉. 讜诇诪讗讬 讚拽讬"诇 讚讗讬谉 诇讜拽讬谉 注诇 诇讗讜讬 专讬讘讬转 讚谞讬转谞讜 诇转砖诇讜诪讬谉 讗"讻 诇讗 谞"诪 诪讬讚讬 讗诇讗 诇拽讜讘专讜 讘讬谉 专砖注讬诐 讙诪讜专讬诐 讻讘讬讘诪讜转 诇"讙 讘' 讜讬讘讜讗专 诇拽诪谉 讗讬"讛 讙讘讬 诇讗 转讙谞讜讘讜 注"诪 诇诪讬拽讟 讜注专诪讘"谉 注讛"转 驻' 讘讛专 诪讛 砖驻讬' 注"讚 讛驻砖讜讟 诇诪讛 谞拽讟 谞砖讱 讘讻住祝 讜专讬讘讬转 讘讗讜讻诇 讚讜拽讗 讜讚驻讞"讞:





诪专讗讬转 讛注讬谉

讗"诇 讜讬讛讬讜 注谞讬讬诐 讘谞讬 讘讬转讱. 驻讬专砖"讬 讝"诇 诪砖谞讛 讛讬讗. 讜讗驻砖专 讚专讱 讞讬讚讜讚 讜爪讞讜转 讚讝诪谞讬谉 讚注讘讬讚讬 专讘谞谉 讚诪砖谞"讜 讚诪讗讬 讚转谞谉 讘讗讘讜转 诪砖谞转 讞住讬讚讬诐 讻诪讜 砖转讬专抓 讛专"谉 讝"诇 诇诪"砖 住诇注 讝讜 诇爪讚拽讛 讛"讝 爪讚讬拽 讙诪讜专 讚诪讗讬 讚转谞谉 砖诇讗 注诪诇"驻 诪砖谞转 讞住讬讚讬诐. 讗"讻 住"讚 讚讛讛讬讗 诪砖谞转 讞住讬讚讬诐 讜讘讛讻讬 谞讬讞讗 讚专讘 驻驻讗 讘专 砖诪讜讗诇 讝讘谞讬讛 讗注"讙 讚讬讚注 讚专讘讗 讗诪专 讜讬讛讬讜 注谞讬讬诐 讘谞讬 讘讬转讱 讜诇讗 讝讘谞讬讛 讗诪谞诐 住讘专 讚讛讛讬讗 诪砖谞转 讞住讬讚讬诐 讜诇讛讻讬 讝讘谞讬讛 讜诇讘住讜祝 爪讘注"讛 讘专注讜转 讗转 讝拽谞讜 拽专讬 爪讚讬拽 诪爪专讛 谞讞诇抓 讻诇讜诪专 专讘讗 诇讗讜 诪砖谞转 讞住讬讚讬诐 注讘讚 讗诇讗 爪讚讬拽 诪爪专讛 谞讞诇抓 讚爪讚拽讜转 讛讜讗 讜讗讬谉 讝讜 诪砖谞转 讞住讬讚讬诐 讜讝讛 讻讬讜讬谉 专砖"讬 讝"诇 讘讗讜诪专讜 诪砖谞讛 讛讬讗 驻讬专讜砖 讜诇讗讜 诪砖谞转 讞住讬讚讬诐 讜讘讚讬谉 注讘讚 讚讛讜讗 爪讚讬拽 讜讚讜"拽 讜讛讗专讱:

